cyanic-selkie/wikianc huggingface dataset:
ರೇಡಿಯೊಹೆಡ್‌
ವಾದ್ಯತಂಡದ ರಚನೆ ಮತ್ತು ಮೊದಲ ವರ್ಷಗಳು (1985-1991)
thumb|right|ಅಬಿಂಗ್ಡನ್‌ ಶಾಲೆ; ವಾದ್ಯತಂಡ ರಚನೆಯಾದದ್ದು ಇಲ್ಲೇ. ಆಕ್ಸ್ಫರ್ಡ್‌ಷೈರ್‌ನ ಅಬಿಂಗ್ಡನ್‌ನಲ್ಲಿರುವ ಏಕೈಕ ಬಾಲಕರ ಪಬ್ಲಿಕ್‌ಸ್ಕೂಲ್ ಅಬಿಂಗ್ಡನ್‌ ಸ್ಕೂಲ್‌ನಲ್ಲಿ ವ್ಯಾಸಂಗ ಮಾಡುತ್ತಿರುವಾಗ ರೇಡಿಯೊಹೆಡ್ ವಾದ್ಯ ತಂಡ ರಚಿಸಿದ ಕಲಾವಿದರು ಪರಸ್ಪರ ಭೇಟಿಯಾದರು. ಥಾಮ್‌ ಯಾರ್ಕ್‌ ಮತ್ತು ಕೊಲಿನ್‌ ಗ್ರೀನ್ವುಡ್‌ ಒಂದೇ ವರ್ಷದಲ್ಲಿದ್ದರು, ಎಡ್‌ ಒ'ಬ್ರಿಯನ್‌ ಮತ್ತು ಫಿಲ್‌ ಸೆಲ್ವೇ ಒಂದು ವರ್ಷ ಹಿರಿಯರು, ಜಾನಿ ಗ್ರೀನ್ವುಡ್‌ ತನ್ನ ಸಹೋದರ ಕೊಲಿನ್‌ಗಿಂತಲೂ ಎರಡು ವರ್ಷ ಕಿರಿಯರು. ಇಸವಿ 1985ರಲ್ಲಿ ಈ ನಾಲ್ವರು 'ಆನ್‌ ಎ ಫ್ರೈಡೇ' ಎಂಬ ವಾದ್ಯತಂಡ ರಚಿಸಿದರು. ಶಾಲೆಯ ಸಂಗೀತ ಕೊಠಡಿಯಲ್ಲಿ ಸಾಮಾನ್ಯವಾಗಿ ಶುಕ್ರವಾರದ ಬ್ಯಾಂಡ್ ಪೂರ್ವಾಭ್ಯಾಸದ ದಿನವನ್ನೇ ಈ ಹೆಸರು ಉಲ್ಲೇಖಿಸುತ್ತಿತ್ತು. ತಂಡವು ತಮ್ಮ ಮೊದಲ ಸಂಗೀತಗೋಷ್ಠಿಯನ್ನು 1986ರ ಅಪರಾರ್ಧದಲ್ಲಿ ಆಕ್ಸ್ಫರ್ಡ್‌ನ ಜೆರಿಕೊ ಟೆವರ್ನ್‌ನಲ್ಲಿ ನಡೆಸಿತು. ಜಾನಿ ಗ್ರೀನ್ವುಡ್‌ ಮೂಲತಃ ಹಾರ್ಮೊನಿಕಾ ಹಾಗೂ ನಂತರ ಕೀಬೋರ್ಡ್‌ ವಾದಕರಾಗಿ ಸೇರಿದ್ದರು. ಆದರೆ ಅವರು ಶೀಘ್ರದಲ್ಲಿಯೇ ಪ್ರಮುಖ ಗಿಟಾರ್‌ ವಾದಕರಾದರು.
ಯಾರ್ಕ್‌, ಒ'ಬ್ರಿಯನ್‌, ಸೆಲ್ವೇ ಮತ್ತು ಕೊಲಿನ್‌ ಗ್ರೀನ್ವುಡ್‌ 1987ರೊಳಗೆ ಅಬಿಂಗ್ಡನ್‌ ಶಾಲೆಯಿಂದ ತೇರ್ಗಡೆಯಾಗಿ ವಿಶ್ವವಿದ್ಯಾನಿಲಯದಲ್ಲಿ ವ್ಯಾಸಂಗ ಮಾಡಹೊರಟಿದ್ದರೂ, ವಾದ್ಯತಂಡವು ವಾರಾಂತ್ಯ ಹಾಗೂ ರಜಾ ದಿನಗಳಂದು ಪೂರ್ವಾಭ್ಯಾಸಗಳನ್ನು ಮುಂದುವರೆಸಿತು. ಇಸವಿ 1991ರಲ್ಲಿ, ಜಾನಿ ಹೊರತುಪಡಿಸಿ ಉಳಿದೆಲ್ಲ ಸದಸ್ಯರು ತಮ್ಮ ಪದವಿ ಪೂರೈಸಿದ ನಂತರ, ಒಂದು ಶುಕ್ರವಾರ ತಂಡವು ಪುನಃ ಒಟ್ಟು ಸೇರಿ, ಮ್ಯಾನಿಕ್‌ ಹೆಡ್ಜ್‌ಹಾಗ್‌ ನಂತಹ ಪ್ರದರ್ಶನ ಸಂಗೀತದ ಧ್ವನಿಮುದ್ರಣ ಮಾಡಿ, ಆಕ್ಸ್ಫರ್ಡ್‌ ನಗರದಾದ್ಯಂತ ನೇರ ಸಂಗೀತಗೋಷ್ಠಿ ನಡೆಸಿದರು. 1980ರ ದಶಕದ ಅಪರಾರ್ಧದಲ್ಲಿ, ಇಂಡೀ ಸಂಗೀತವು ಆಕ್ಸ್ಫರ್ಡ್‌ಷೈರ್ ಮತ್ತು ಥೇಮ್ಸ್‌ ಕಣಿವೆಯಲ್ಲಿ ‌ಸಕ್ರಿಯವಾಗಿತ್ತು. ಆದರೆ ಅದು ರೈಡ್‌ ಮತ್ತು ಸ್ಲೋಡೈವ್‌ನಂತಹ ಷೂಗೇಜಿಂಗ್‌ ವಾದ್ಯತಂಡಗಳ ಸುತ್ತ ಕೇಂದ್ರೀಕೃತವಾಗಿತ್ತು. 'ಆನ್‌ ಎ ಫ್ರೈಡೆ' ವಾದ್ಯತಂಡವು ಈ ಪ್ರವೃತ್ತಿಗೆ ಸರಿಹೊಂದುವಂತೆ ಕಾಣಲಿಲ್ಲ. ತಂಡದ ಸದಸ್ಯರು ವಿಶ್ವವಿದ್ಯಾನಿಲಯದಲ್ಲಿ ಪದವಿ ಮುಗಿಸಿ ಹೊರಬರುವ ಹೊತ್ತಿಗೆ ಅದು ತಪ್ಪಿಹೋಗಿತ್ತು ಎಂದು ಪ್ರತಿಕ್ರಿಯಿಸಿದರು.
ಅದೇನೇ ಇರಲಿ, 'ಆನ್‌ ಎ ಫ್ರೈಡೆ' ತಂಡದ ನೇರಪ್ರದರ್ಶನಗಳು ಹೆಚ್ಚಿದಾಗ, ಧ್ವನಿಮುದ್ರಣಾ ಕಂಪೆನಿಗಳು ಮತ್ತು ಸಂಗೀತ ನಿರ್ಮಾಪಕರು ಆಸಕ್ತಿ ವಹಿಸಲಾರಂಭಿಸಿದರು. ಸ್ಲೋಡೈವ್‌ನ ನಿರ್ಮಾಪಕ ಮತ್ತು ಆಕ್ಸ್ಫರ್ಡ್‌ನ ಕೋರ್ಟ್‌ಯಾರ್ಡ್ ಸ್ಟುಡಿಯೊದ ಸಹ-ಮಾಲಿಕ ಕ್ರಿಸ್‌ ಹಫೊರ್ಡ್‌ ಜೆರಿಕೊ ಟೆವರ್ನ್‌ನಲ್ಲಿ ನಡೆದ 'ಆನ್‌ ಎ ಫ್ರೈಡೆ' ತಂಡದ ಆರಂಭಿಕ ಗೋಷ್ಠಿಯೊಂದಕ್ಕೆ ಹಾಜರಿದ್ದರು. ಈ ವಾದ್ಯತಂಡದ ಸಂಗೀತ ಪ್ರದರ್ಶನವನ್ನು ಮೆಚ್ಚಿದ ಅವರು ಮತ್ತು ಅವರ ಪಾಲುದಾರ ಬ್ರೈಸ್‌ ಎಡ್ಜ್‌ ಒಂದು ಡೆಮೊ ಸುರುಳಿಯನ್ನು ನಿರ್ಮಿಸಿ, 'ಆನ್‌ ಎ ಫ್ರೈಡೆ' ತಂಡದ ವ್ಯವಸ್ಥಾಪಕರಾದರು. ಅವರು ಇಂದಿಗೂ ಈ ತಂಡದ ವ್ಯವಸ್ಥಾಪಕರಾಗಿ ಉಳಿದಿದ್ದಾರೆ. ಕೊಲಿನ್‌ ಗ್ರೀನ್ವುಡ್‌ ಉದ್ಯೋಗಿಯಾಗಿದ್ದ ಧ್ವನಿಮುದ್ರಣಾ ಅಂಗಡಿಯಲ್ಲಿ ಅವರ ಮತ್ತು EMI ಪ್ರತಿನಿಧಿ ಕೀತ್‌ ವೊಜೆನ್ಕ್ರಾಫ್ಟ್‌ ನಡುವಿನ ಅಕಸ್ಮಾತ್‌ ಭೇಟಿಯ ಫಲವಾಗಿ, 1991ರ ಅಪರಾರ್ಧದಲ್ಲಿ ತಂಡವು ಕಂಪೆನಿಯೊಂದಿಗೆ ಆರು ಆಲ್ಬಮ್‌ಗಳ ಧ್ವನಿಮುದ್ರಣಾ ಒಪ್ಪಂದಕ್ಕೆ ಸಹಿಹಾಕಿತು. EMI ಕೋರಿಕೆಯ ಮೇರೆಗೆ, ವಾದ್ಯತಂಡವು ತನ್ನ ಹೆಸರನ್ನು ರೇಡಿಯೊಹೆಡ್‌ ಎಂದು ಬದಲಾಯಿಸಿತು. ಟ್ರೂ ಸ್ಟೋರೀಸ್‌ ಆಲ್ಬಮ್‌ನ ಹಾಡು ಟಾಕಿಂಗ್‌ ಹೆಡ್ಸ್‌ನ ಶೀರ್ಷಿಕೆಯು ಇದರ ಹಿಂದಿನ ಪ್ರೇರಣೆಯಾಗಿತ್ತು.
ಪಾಬ್ಲೊ ಹನಿ, ದಿ ಬೆಂಡ್ಸ್‌ ಹಾಗೂ ಆರಂಭಿಕ ಯಶಸ್ಸುಗಳು (1992–1995)
ರೇಡಿಯೊಹೆಡ್‌ ವಾದ್ಯತಂಡವು ತನ್ನ ಮೊಟ್ಟಮೊದಲ ಬಿಡುಗಡೆಡ್ರಿಲ್‌ EPಯನ್ನು ಕ್ರಿಸ್ ಹಫೊರ್ಡ್‌ ಮತ್ತು ಬ್ರೈಸ್‌ ಎಡ್ಜ್‌ರೊಂದಿಗೆ ಕೋರ್ಟ್ ಯಾರ್ಡ್ ಸ್ಟುಡಿಯೊದಲ್ಲಿ ಧ್ವನಿಮುದ್ರಣ ನಡೆಸಿತು‌. ಮಾರ್ಚ್‌ 1992ರಲ್ಲಿ ಬಿಡುಗಡೆಯಾದ ಅದರ ಸಾಧನೆಯ ಪಟ್ಟಿ ಕಳಪೆಯಾಗಿತ್ತು. ಆನಂತರ, US ಇಂಡೀ ಶೈಲಿಯ ವಾದ್ಯತಂಡಗಳಾದ ಪಿಕ್ಸೀಸ್‌ ಮತ್ತು ಡೈನೊಸಾರ್‌ ಜೂನಿಯರ್ ವಾದ್ಯತಂಡದೊಂದಿಗೆ ಕೆಲಸ ಮಾಡಿದ್ದ ಪಾಲ್‌ ಕೊಲ್ಡೆರೀ ಮತ್ತು ಸೀನ್‌ ಸ್ಲೇಡ್‌ರನ್ನು ರೇಡಿಯೊಹೆಡ್‌ ತಂಡವು ಸೇರಿಸಿಕೊಂಡಿತು. ಇಸವಿ 1992ರಲ್ಲಿ ಆಕ್ಸ್‌ಫರ್ಡ್‌ನ ಸ್ಟುಡಿಯೊದಲ್ಲಿ ತಕ್ಷಣವೇ ಧ್ವನಿಮುದ್ರಿತವಾದ ಚೊಚ್ಚಲ ಆಲ್ಬಂ ತಯಾರಿಸಿತು. ಅದೇ ವರ್ಷ ಬಿಡುಗಡೆಯಾದ ಏಕಗೀತೆ 'ಕ್ರೀಪ್‌'ನೊಂದಿಗೆ ರೇಡಿಯೊಹೆಡ್‌ ಬ್ರಿಟಿಷ್‌ ಸಂಗೀತ ಮಾಧ್ಯಮದ ಗಮನ ಸೆಳೆಯಿತು. ಆದರೆ ಎಲ್ಲಾ ವಿಮರ್ಶೆಗಳೂ ಸಕಾರಾತ್ಮಕವಾಗಿರಲಿಲ್ಲ. 'ವಾದ್ಯತಂಡವೊಂದಕ್ಕೆ ಹೇಡಿತನದ ನೆಪ' ಎಂದು NME ಅದನ್ನು ಟೀಕಿಸಿತು. ಕ್ರೀಪ್‌ ಏಕಗೀತೆಯು ತುಂಬಾ ಖಿನ್ನತೆ ಮೂಡಿಸುವಂತ ಗೀತೆ ಎಂಬ ಕಾರಣ ನೀಡಿ BBC ರೇಡಿಯೊ 1 ಅದನ್ನು ಕಪ್ಪುಪಟ್ಟಿಗೆ ಸೇರಿಸಿತು.
ತಮ್ಮ ಮೊಟ್ಟಮೊದಲ ಆಲ್ಬಮ್‌ ಪಾಬ್ಲೊ ಹನಿ ಯನ್ನು ಫೆಬ್ರುವರಿ 1993ರಲ್ಲಿ ಬ್ಯಾಂಡ್ ಬಿಡುಗಡೆಗೊಳಿಸಿತು. UK ಸಂಗೀತ ಪಟ್ಟಿಯಲ್ಲಿ ಅದು 22ನೆಯ ಸ್ಥಾನದಲ್ಲಿತ್ತು."ಕ್ರೀಪ್" ಮತ್ತು ಸ್ತುತಿಗೀತೆಯಂತಿದ್ದ ನಂತರದ ಎರಡು ಏಕಗೀತೆಗಳಾದ 'ಎನಿವನ್‌ ಕೆನ್‌ ಪ್ಲೇ ಗಿಟಾರ್‌' ಹಾಗೂ 'ಸ್ಟಾಪ್‌ ವಿಸ್ಪರಿಂಗ್'‌ ರೇಡಿಯೊ ಅಥವಾ ವೀಡಿಯೊ ಜನಪ್ರಿಯತೆ ಗಳಿಸಲು ವಿಫಲವಾದವು. ವಾದ್ಯತಂಡವು ಆನಂತರ 'ಜವಾಬ್ದಾರಿ ತೆಗೆದುಕೊಳ್ಳದ' ಪಾಪ್‌ ಈಸ್‌ ಡೆಡ್‌ ಎಂಬ ಆಲ್ಬಮೇತರ ಏಕಗೀತೆಯು ಕಳಪೆ ಮಾರಾಟ ಕಂಡಿತು. 'ವಾದ್ಯತಂಡದ ಆರಂಭಿಕ ಶೈಲಿ 1990ರ ದಶಕದ ಮೊದಲಾರ್ಧದಲ್ಲಿ ಜನಪ್ರಿಯ ಗ್ರಂಜ್‌ ಸಂಗೀತವನ್ನು ಹೋಲುತ್ತದೆ' ಎಂದು ಕೆಲವು ಟೀಕಾಕಾರರು ಅಭಿಪ್ರಾಯ ಸೂಚಿಸಿದರು. ರೇಡಿಯೊಹೆಡ್‌ನ್ನು ನಿರ್ವಾಣ-ಲೈಟ್‌ ಎನ್ನುವ ಮಟ್ಟಕ್ಕೂ ತಲುಪಿದರು. ಇಷ್ಟಾದರೂ ಪಾಬ್ಲೊ ಹನಿ ಆರಂಭದ ಬಿಡುಗಡೆಯಲ್ಲಿ ವಿಮರ್ಶಾತ್ಮಕ ಅಥವಾ ವಾಣಿಜ್ಯ ಯಶಸ್ಸು ಕಾಣಲಿಲ್ಲ. ಜನಪ್ರಿಯ ಗಿಟಾರ್‌-ಆಧರಿತ ಶೈಲಿಯನ್ನು ಹಂಚಿಕೊಂಡ ಪ್ರಭಾವಗಳು, ಜೊತೆಗೆ ಯಾರ್ಕ್‌ ಕೀಚಲು ಧ್ವನಿಯಲ್ಲಿ ಹಾಡಿ ಗಮನ ಸೆಳೆದರೂ, ರೇಡಿಯೊಹೆಡ್‌ ತಮ್ಮ ಪ್ರದರ್ಶನ ಪ್ರವಾಸಗಳನ್ನು ಕೇವಲ ಬ್ರಿಟಿಷ್‌ ವಿಶ್ವವಿದ್ಯಾನಿಲಯ ಮತ್ತು ಕ್ಲಬ್‌ಗಳಿಗೆ ಸೀಮಿತಗೊಳಿಸಿತ್ತು.
ಇಸವಿ 1993ರ ಮೊದಲ ಕೆಲವು ತಿಂಗಳುಗಳಲ್ಲಿ, ರೇಡಿಯೊಹೆಡ್‌ ಇತರೆಡೆ ವಾಸಿಸುವ ಶ್ರೋತೃಗಳ ಗಮನವನ್ನೂ ಸೆಳೆಯಿತು. ಒಬ್ಬ ಪ್ರಭಾವೀ DJಯಿಂದ ಕ್ರೀಪ್‌ ಆಗಾಗ್ಗೆಇಸ್ರೇಲಿ ರೇಡಿಯೊದಲ್ಲಿ ನುಡಿಸಲಾಗುತ್ತಿತ್ತು. ಆ ದೇಶದ ಸಂಗೀತ ಪಟ್ಟಿಗಳಲ್ಲಿ ಜನಪ್ರಿಯತೆ ಗಳಿಸಿದ ನಂತರ, ಅದೇ ವರ್ಷ ಮಾರ್ಚ್‌ ತಿಂಗಳಲ್ಲಿ ರೇಡಿಯೊಹೆಡ್‌ ತಂಡಕ್ಕೆ ಟೆಲ್‌ ಅವಿವ್‌ನಲ್ಲಿ ಸಾಗರೋತ್ತರ ಸಂಗೀತಗೋಷ್ಠಿ ನಡೆಸಲು ಆಮಂತ್ರಣ ಲಭಿಸಿತು. ಇದು ರೇಡಿಯೋಹೆಡ್‌ನ ಮೊಟ್ಟಮೊದಲ ವಿದೇಶೀ ವಾದ್ಯಗೋಷ್ಠಿ ಎನಿಸಿತು. ಇದೇ ಸಮಯದಲ್ಲಿ, ಸ್ಯಾನ್‌ ಫ್ರಾನ್ಸಿಸ್ಕೊ ಪರ್ಯಾಯ ರೇಡಿಯೊ ವಾಹಿನಿ KITS ತನ್ನ ಹಾಡುಪಟ್ಟಿ (ಪ್ಲೇಲಿಸ್ಟ್‌)ಗೆ ಈ ಹಾಡನ್ನು ಸೇರಿಸಿತು. ಶೀಘ್ರದಲ್ಲಿಯೇ, ಅಮೆರಿಕಾ ಸಂಯುಕ್ತ ಸಂಸ್ಥಾನದ ಪಶ್ಚಿಮ ತೀರದಲ್ಲಿರುವ ಇತರೆ ರೇಡಿಯೊ ವಾಹಿನಿಗಳು ಸಹ ಅದನ್ನು ಅನುಸರಿಸಿದವು. ಜೂನ್‌1993ಲ್ಲಿ ರೇಡಿಯೊಹೆಡ್‌ ತನ್ನ ಮೊದಲ ಉತ್ತರ ಅಮೆರಿಕಾ ಪ್ರವಾಸ ಹೋಗುವಷ್ಟರಲ್ಲಿ MTVಯಲ್ಲಿ 'ಕ್ರೀಪ್'‌ ಹಾಡಿನ ಸಂಗೀತ ವೀಡಿಯೊ ಆಗಾಗ್ಗೆ ಪ್ರಸಾರಗೊಳ್ಳುತ್ತಿತ್ತು. ಈ ಹಾಡು US ಆಧುನಿಕ ರಾಕ್‌ ಶೈಲಿ ಸಂಗೀತ ಪಟ್ಟಿಗಳಲ್ಲಿ ಎರಡನೆಯ ಸ್ಥಾನಕ್ಕೇರಿತು. ಇದು 40 ಅತಿ ಜನಪ್ರಿಯ ಪಾಪ್ ಪಟ್ಟಿಗಳ ಕೆಳಭಾಗಕ್ಕೆ ಮುಟ್ಟಿ, ಅಂತಿಮವಾಗಿ ವರ್ಷಾಂತ್ಯದಲ್ಲಿ ಬ್ರಿಟನ್‌ನಲ್ಲಿ ಪುನಃ ಬಿಡುಗಡೆಗೊಳಿಸಿದಾಗ, UK ಏಕಗೀತೆಗಳ ಪಟ್ಟಿಯಲ್ಲಿ ಏಳನೆಯ ಸ್ಥಾನ ಗಿಟ್ಟಿಸಿತು.
ಏಕಗೀತೆಗೆ ಅಮೆರಿಕಾದಲ್ಲಿ ಲಭಿಸಿದ ಅನಿರೀಕ್ಷಿತ ಗಮನದ ಫಲವಾಗಿ, ಧ್ವನಿಮುದ್ರಣಾ ಕಂಪೆನಿ EMI ನೂತನ ಉತ್ತೇಜನಾ ಯೋಜನೆಗಳನ್ನು ರೂಪಿಸಲಾರಂಭಿಸಿತು. ರೇಡಿಯೊಹೆಡ್‌ ವಾದ್ಯತಂಡವು ವಿವಿಧ ಭೂಖಂಡಗಳ ನಡುವೆ ಪ್ರವಾಸ ನಡೆಸಿ, 1993ರಲ್ಲಿ 150ಕ್ಕಿಂತಲೂ ಹೆಚ್ಚು ವಾದ್ಯಗೋಷ್ಠಿ ನಡೆಸಿತ್ತು. ಪಾಬ್ಲೊ ಹನಿ ಉತ್ತೇಜನಾ ಪ್ರವಾಸವು ತನ್ನ ಎರಡನೆಯ ವರ್ಷಕ್ಕೂ ವಿಸ್ತರಿಸುವುದರೊಂದಿಗೆ, ಇದ್ದಕ್ಕಿದಂತೆ ಲಭಿಸಿದ ಯಶಸ್ಸಿನ ಒತ್ತಡದ ಕಾರಣ ರೇಡಿಯಹೆಡ್ ತಂಡವು ಒಡೆದುಹೋಗುವ ಹಂತ ತಲುಪಿತ್ತು. ತಂಡವು ಇದಕ್ಕೆ ಹೊಂದಿಕೊಳ್ಳುವುದು ಕಷ್ಟವಾಗಿತ್ತು ಎಂದು ರೇಡಿಯೊಹೆಡ್ ಸದಸ್ಯರು ತಿಳಿಸಿದರು. ಪ್ರವಾಸದ ಅಂತಿಮ ಹಂತಗಳಲ್ಲಿ, ಎರಡು ವರ್ಷಗಳ ಹಿಂದೆ ಧ್ವನಿಮುದ್ರಣ ಮಾಡಲಾದ ಹಾಡುಗಳನ್ನೇ ಹಾಡುತ್ತಿದ್ದರು... ಅವರು ಹೊಸ ಹಾಡುಗಳನ್ನು ರಚಿಸುವ ಇಂಗಿತ ಹೊಂದಿದ್ದರೂ ಕಾಲವಕ್ರತೆಯಲ್ಲಿ ಸಿಲುಕಿದ್ದರೇನೋ ಎನಿಸಿತ್ತು.
ಇಸವಿ 1994ರಲ್ಲಿ ಅಬ್ಬೆ ರೋಡ್‌ ಸ್ಟುಡಿಯೊಸ್‌ ನಿರ್ಮಾಪಕ ಜಾನ್‌ ಲೆಕೀಯವರನ್ನು ನೇಮಿಸಿಕೊಂಡ ವಾದ್ಯತಂಡವು, ತನ್ನ ಎರಡನೆಯ ಆಲ್ಬಮ್‌ ರಚಿಸಲಾರಂಭಿಸಿತು. ಕ್ರೀಪ್‌ ಯಶಸ್ಸಿಗೆ ಸರಿಸಮವಾದ ಅಥವಾ ಅದನ್ನೂ ಮೀರಿಸುವಂತಹ ಉತ್ತಮ ಗೀತೆಗಳನ್ನು ಸಂಯೋಜಿಸುವ ನಿರೀಕ್ಷೆಗಳೊಂದಿಗೆ ಬಹಳಷ್ಟು ಬಿಗುವಿನ ವಾತಾವರಣವನ್ನೂ ತಂದಿಟ್ಟಿತು. ವಾದ್ಯತಂಡದ ಸದಸ್ಯರು ಹಾಡುಗಳನ್ನು ಅತಿಯಾಗಿ ಪೂರ್ವಾಭ್ಯಾಸ ನಡೆಸಿದ ಕಾರಣ, ಸ್ಟುಡಿಯೊದಲ್ಲಿ ಧ್ವನಿಮುದ್ರಣವು ಅಸ್ವಾಭಾವಿಕ ಎನಿಸಿತು. ತಂಡದ ಸದಸ್ಯರು ದೃಶ್ಯಾವಳಿಯಲ್ಲಿ ಬದಲಾವಣೆಗಾಗಿ ಇಚ್ಛಿಸಿದರು. ಒತ್ತಡವನ್ನು ಕಡಿಮೆಗೊಳಿಸಲು ದೂರಪ್ರಾಚ್ಯ, ಆಸ್ಟ್ರಲಾಸಿಯ ಹಾಗೂ ಮೆಕ್ಸಿಕೊ ದೇಶಗಳ ಪ್ರವಾಸ ಹೋಗಿಬಂದರು. ತಮ್ಮ ಹೊಸ ಸಂಯೋಜನೆಗಳನ್ನು ತಮ್ಮ ಸಂಗೀತಗೋಷ್ಠಿಯಲ್ಲಿ ನುಡಿಸುವ ಮೂಲಕ ತಂಡಕ್ಕೆ ಇನ್ನಷ್ಟು ವಿಶ್ವಾಸ ಪ್ರಾಪ್ತವಾಯಿತು. ಆದರೂ, ತಾವು ಸಾಧಿಸಿದ ಖ್ಯಾತಿಯನ್ನು ಪುನಃ ಹೋಲಿಕೆ ಮಾಡಿದ ಯಾರ್ಕ್‌, ತಾವು ಪ್ರಪಂಚಕ್ಕೆ ಪ್ರಸ್ತುತಪಡಿಸಲು ನೆರವಾಗಿದ್ದೇನೆಂದು ಭಾವಿಸಿದ 'ಲೈಂಗಿಕತೆಯ, ದುರಹಂಕಾರದ, MTV ಸಮೂಹ ಆಕರ್ಷಣೆಯ ಜೀವನಶೈಲಿ'ಯ ಭ್ರಮೆಯಿಂದ ಹೊರಬಂದರು.
ಆ ಕಾಲದಲ್ಲಿ ಬ್ರಿಟ್‌ಪಾಪ್‌ ಕ್ಷೇತ್ರವು ಮಾಧ್ಯಮದ ಹೆಚ್ಚು ಗಮನ ಸೆಳೆಯುತ್ತಿರುವಾಗ, ರೇಡಿಯೊಹೆಡ್‌ ಹೊರಗಿನದು ಎಂದು ಪರಿಗಣಿಸಲಾಗಿತ್ತು. ಅಂತಿಮವಾಗಿ 'ದಿ ಬೆಂಡ್ಸ್ ‌' ನೊಂದಿಗೆ ತಮ್ಮ ತಾಯ್ನಾಡಿನಲ್ಲಿ ಯಶಸ್ಸು ಕಂಡಿತು. "ಫೇಕ್‌ ಪ್ಲ್ಯಾಸ್ಟಿಕ್‌ ಟ್ರೀಸ್‌", "ಹೈ ಅಂಡ್‌ ಡ್ರೈ", "ಜಸ್ಟ್‌" ಹಾಗೂ "ಸ್ಟ್ರೀಟ್‌ ಸ್ಪಿರಿಟ್‌ (ಫೇಡ್‌ ಔಟ್‌)" ಏಕಗೀತೆಗಳು UK ಸಂಗೀತ ಪಟ್ಟಿಗಳಲ್ಲಿ ಯಶಸ್ಸಿನತ್ತ ಸಾಗಿತು. ಎರಡನೆಯ ಹಾಡು ರೇಡಿಯೊಹೆಡ್‌ ತಂಡಕ್ಕೆ ಮೊದಲ ಬಾರಿ ಟಾಪ್‌ ಫೈವ್‌ ಪಟ್ಟಿಯಲ್ಲಿ ಸ್ಥಾನ ಸಂಪಾದಿಸಿಕೊಟ್ಟಿತು. ಇಸವಿ 1995ರಲ್ಲಿ ರೇಡಿಯೊಹೆಡ್‌ ಪುನಃ ಉತ್ತರ ಅಮೆರಿಕಾ ಮತ್ತು ಯುರೋಪ್‌ ಪ್ರವಾಸ ಕೈಗೊಂಡಿತು. ಈ ಬಾರಿ, ತನ್ನ ಆರಂಭಿಕ ವರ್ಷಗಳಲ್ಲಿ ಪ್ರೇರಣೆಗಳಾಗಿದ್ದ, ಆ ಕಾಲದಲ್ಲಿ ಅತಿದೊಡ್ಡ ರಾಕ್‌ ಸಂಗೀತ ತಂಡವಾಗಿದ್ದ R.E.M.ಗೆ ಬೆಂಬಲವಾಗಿ ಪ್ರವಾಸ ಕೈಗೊಂಡಿತು. ಮೈಕಲ್‌ ಸ್ಟೈಪ್ಸ್‌ರಂತಹ ಖ್ಯಾತ ಅಭಿಮಾನಿಗಳು ಹಾಗೂ 'ಜಸ್ಟ್‌' ಮತ್ತು 'ಸ್ಟ್ರೀಟ್‌ ಸ್ಪಿರಿಟ್‌' ಹಾಡುಗಳಿಗಾಗಿ ವಿಶಿಷ್ಟತೆಯುಳ್ಳ ಸಂಗೀತ ವೀಡಿಯೊಗಳು ಸೃಷ್ಟಿಸಿದ ಸಂಚಲನ, UKಯಾಚೆ ರೇಡಿಯೊಹೆಡ್‌ನ ಜನಪ್ರಿಯತೆ ಗಳಿಸಿ, ಉಳಿಸಿಕೊಳ್ಳಲು ನೆರವಾಯಿತು.
ಆದರೂ, ಹೆಚ್ಚುತ್ತಿದ್ದ ಅಭಿಮಾನಿಗಳ ನೆಲೆಯು 'ಕ್ರೀಪ್'ನ ವಿಶ್ವಾದ್ಯಂತ ವಾಣಿಜ್ಯ ಯಶಸ್ಸನ್ನು‌ ಪುನರಾವರ್ತಿಸಲು ಸಾಲದಾಗಿತ್ತು. 'ಹೈ ಅಂಡ್‌ ಡ್ರೈ' ಅಲ್ಪಪ್ರಮಾಣದಲ್ಲಿ ಯಶಸ್ವಿಯಾಯಿತು, ಆದರೆ ದಿ ಬೆಂಡ್ಸ್ ‌ US ಸಂಗೀತ ಪಟ್ಟಿಯಲ್ಲಿ 88ನೆಯ ಸ್ಥಾನ ಗಳಿಸಿತು. ಇದು ರೇಡಿಯೊಹೆಡ್‌ ತಂಡದ ಅತಿ ಕಡಿಮೆ ಶ್ರೇಯಾಂಕವಾಗಿ ಉಳಿಯಿತು. ಆಲ್ಬಮ್‌ನ ಸ್ವಾಗತದೊಂದಿಗೆ ರೇಡಿಯೋಹೆಡ್‌ ವಾದ್ಯತಂಡ ಸಮಾಧಾನ ವ್ಯಕ್ತಪಡಿಸಿತು. ಜಾನಿ ಗ್ರೀನ್ವುಡ್ ಹೇಳಿದ್ದು ಹೀಗೆ: "ನನ್ನ ಪ್ರಕಾರ, ಡಿ ಬೆಂಡ್ಸ್‌ ಬಿಡುಗಡೆಯಾಗಿ 9ರಿಂದ 12 ತಿಂಗಳುಗಳ ನಂತರ ನಮಗೆ ಮಹತ್ವದ ತಿರುವು ಸಿಕ್ಕಿತು. ವರ್ಷದ ಅಂತ್ಯದಲ್ಲಿ ಪ್ರಕಟಿಸಲಾದ ಶ್ರೋತೃಗಳ ಅತ್ಯುತ್ತಮ ಸಮೀಕ್ಷೆಗಳಲ್ಲಿ ಈ ಆಲ್ಬಮ್‌ ಕಾಣಿಸಿಕೊಳ್ಳತೊಡಗಿತು.  ನಾವು ವಾದ್ಯತಂಡವಾಗಿ ರೂಪುಗೊಳ್ಳುವ ಸರಿಯಾದ ನಿರ್ಧಾರ ತೆಗೆದುಕೊಂಡೆವೆಂದು ಆಗಲೇ ಭಾವಿಸಲು ಆರಂಭಿಸಿದ್ದು.'
ಒಕೆ ಕಂಪ್ಯೂಟರ್‌, ಖ್ಯಾತಿ ಮತ್ತು ವಿಮರ್ಶಕ ಪ್ರಶಂಸೆ (1996–1998)
ಇಸವಿ 1995ರ ಅಪರಾರ್ಧದಲ್ಲಿ, ರೇಡಿಯೊಹೆಡ್‌ ತನ್ನ ಮುಂದಿನ ರೆಕಾರ್ಡ್‌ಗಾಗಿ ಹಾಡೊಂದನ್ನು ಆಗಲೇ ಧ್ವನಿಮುದ್ರಣ ಮಾಡಿಯಾಗಿತ್ತು. ವಾರ್‌ ಚೈಲ್ಡ್‌ ದಾನಧರ್ಮ ಸಂಸ್ಥೆಯ ದಿ ಹೆಲ್ಪ್‌ ಆಲ್ಬಮ್‌ ನ್ನು ಉತ್ತೇಜಿಸಲೆಂದು ಲಕಿಯನ್ನು ಏಕಗೀತೆಯಾಗಿ ಬಿಡುಗಡೆಯಾಯಿತು. ದಿ ಬೆಂಡ್ಸ್‌ ಆಲ್ಬಮ್‌ ರಚನೆಯಲ್ಲಿ ಸಹಾಯ ಮಾಡಿ, 1996ರಲ್ಲಿ B-ಸೈಡ್‌ "ಟಾಕ್‌ ಷೋ ಹಾಸ್ಟ್‌" ನಿರ್ಮಿಸಿದ್ದ ನೈಗೆಲ್‌ ಗಾಡ್ರಿಕ್‌ ಎಂಬ ಒಬ್ಬ ಯುವ ಧ್ವನಿ ಇಂಜಿನಿಯರ್‌ ಜತೆ ಸಂಕ್ಷಿಪ್ತ ಚರ್ಚೆಯ ಬಳಿಕ ಇದು ಹೊರಬಂತು. ವಾದ್ಯತಂಡವು ತಮ್ಮ ಮುಂದಿನ ಆಲ್ಬಮ್‌ನ್ನು ಗಾಡ್ರಿಚ್‌ರ ಸಹಯೋಗದೊಂದಿಗೆ ನಿರ್ಮಿಸಲು ನಿರ್ಧರಿಸಿತು. ಇಸವಿ 1996ರ ಪೂರ್ವಾರ್ಧದಲ್ಲಿ ಸಂಗೀತ ಸಂಯೋಜನಾ ಕಾರ್ಯ ಆರಂಭವಾಯಿತು. ಜುಲೈ ತಿಂಗಳೊಳಗೆ ತಂಡವು ತಮ್ಮ ಸಂಗೀತ ಪೂರ್ವಾಭ್ಯಾಸದ ಸ್ಟುಡಿಯೊ ಕ್ಯಾನ್ಡ್‌ ಅಪ್ಲಾಸ್‌‌ನಲ್ಲಿ ನಾಲ್ಕು ಹಾಡುಗಳ ಧ್ವನಿಮುದ್ರಣ ನಡೆಸಿತ್ತು.ಇದೊಂದು ಆಕ್ಸ್‌ಫರ್ಡ್‌ಶೈರ್ ಡಿಡ್ಕೋಟ್ ಬಳಿಯ ಗ್ರಾಮದಲ್ಲಿ ಪರಿವರ್ತಿತ ಆಪಲ್ ಶೆಡ್ ಆಗಿತ್ತು.
ಆಗಸ್ಟ್‌ 1996ರಲ್ಲಿ ರೇಡಿಯೊಹೆಡ್‌ ಅಲಾನಿಸ್‌ ಮೊರಿಸೆಟ್‌ರ ಕಾರ್ಯಕ್ರಮದ ಆರಂಭದಲ್ಲಿ ಸಂಗೀತಗೋಷ್ಠಿ ನೀಡಲು ಪ್ರವಾಸ ಹೊರಟಿತು. ಧ್ವನಿಮುದ್ರಣ ಮಾಡುವ ಮುಂಚೆ ತಮ್ಮ ಹೊಸ ಹಾಡುಗಳ ನೇರ ಪ್ರದರ್ಶನದಲ್ಲಿ ಪರಿಪೂರ್ಣತೆ ಗಳಿಸಲು ಅವರು ಪ್ರಯತ್ನಿಸಿದ್ದರು. ವಾದ್ಯತಂಡದವರು ಪುನಃ ಧ್ವನಿಮುದ್ರಣ ಮುಂದುವರೆಸಿದರು. ಈ ಸಲವೂ ಅವರು ಸಾಂಪ್ರದಾಯಿಕ ಸಂಗೀತ ಸ್ಟುಡಿಯೊದಿಂದ ಹೊರಗೆ, ಬಾತ್‌ ಬಳಿ ಸೇಂಟ್‌ ಕ್ಯಾತರಿನ್ಸ್‌ ಕೋರ್ಟ್‌ನ 15ನೆಯ ಶತಮಾನದ ದೊಡ್ಡ ಭವನದಲ್ಲಿ ಧ್ವನಿಮುದ್ರಣ ನಡೆಸಿದರು. ಧ್ವನಿಮುದ್ರಣಾ ಅವಧಿಗಳು ಸುಗಮವಾಗಿ ನಡೆದವು. ಎಲ್ಲಾ ಸದಸ್ಯರೂ ಇಡೀ ದಿನವೂ ವಿವಿಧ ಕೊಠಡಿಗಳಲ್ಲಿ ಹಾಡುಗಳ ಧ್ವನಿಮುದ್ರಣ ನಡೆಸುತ್ತಿದ್ದರು. ಸ್ಫೂರ್ತಿ ಮತ್ತು ಪ್ರೇರಣೆಗಾಗಿ ಅವರು ದಿ ಬೀಟ್‌ಲ್ಸ್‌, DJ ಷ್ಯಾಡೊ, ಎನಿಯೊ ಮೊರಿಕೊನ್‌ ಹಾವೂ ಮೈಲ್ಸ್ ಡೇವಿಸ್‌ರ ಸಂಗೀತಗಳನ್ನು ಆಲಿಸಿದರು. ರೇಡಿಯೊಹೆಡ್‌ ತಂಡವು, "ಟಾಕ್‌ ಷೋ ಹೋಸ್ಟ್‌", ಜೊತೆಗೆ "ಎಕ್ಸಿಟ್‌ ಮ್ಯೂಸಿಕ್‌ (ಫಾರ್‌ ಎ ಫಿಲ್ಮ್‌)" ಎಂಬ ಹೊಸದಾಗಿ ಧ್ವನಿಮುದ್ರಿತ ಗೀತೆ, ಅದೇ ವರ್ಷದ ಅಪರಾರ್ಧದಲ್ಲಿ ಬಾಜ್‌ ಲುಹ್ರ್‌ಮನ್‌ರ ರೊಮಿಯೊ + ಜೂಲಿಯೆಟ್‌ ರೂಪಾಂತರಕ್ಕಾಗಿ ಸಂಗೀತ ನೀಡಿದರು.
ಇಸವಿ 1996ರ ಅಂತ್ಯದೊಳಗೆ ಆಲ್ಬಮ್‌ನ ಉಳಿದ ಭಾಗವು ಸಂಪೂರ್ಣವಾಗಿತ್ತು. ಮಾರ್ಚ್‌ 1997ರೊಳಗೆ ಧ್ವನಿಮುದ್ರಣದ ಮಿಶ್ರಣಕಾರ್ಯ ಮತ್ತು ಮಾಸ್ಟರಿಂಗ್ ಪ್ರಕ್ರಿಯೆಗಳು ನಡೆದವು.
ರೇಡಿಯೊಹೆಡ್‌ ತನ್ನ ಮೂರನೆಯ ಆಲ್ಬಮ್‌ 'ಒಕೆ ಕಂಪ್ಯೂಟರ್ '‌ನ್ನು ಜೂನ್‌ 1997ರಲ್ಲಿ ಬಿಡುಗಡೆಗೊಳಿಸಿತು. ಇದರಲ್ಲಿ ಬಹುಮಟ್ಟಿಗೆ ಸುಮಧುರ ರಾಕ್‌ ಶೈಲಿ ಸಂಗೀತವಿತ್ತು. ಈ ಹೊಸ ರೆಕಾರ್ಡ್‌ನಲ್ಲಿ ವಾದ್ಯತಂಡವು ಹಾಡಿನ ರಚನೆಯೊಂದಿಗೆ ಪ್ರಯೋಗಗಳನ್ನು ನಡೆಸಿ, ಅವುಗಳಲ್ಲಿ ಆಂಬಿಯೆಂಟ್, ನವ್ಯ ಪ್ರಯೋಗಿ ಮತ್ತು ವಿದ್ಯುನ್ಮಾನ ಪ್ರಭಾವಗಳನ್ನು ಸೇರಿಸಿತು. ಆಲ್ಬಮ್‌ನ ಗೀತೆಗಳು ಇನ್ನಷ್ಟು ಗಮನ ಹರಿಸುವಂತಹ, ದಿ ಬೆಂಡ್ಸ್‌ ಗಿಂತಲೂ ಕಡಿಮೆ ವೈಯಕ್ತಿಕ ಧ್ವನಿ ಹೊಂದಿತ್ತು. ಪತ್ರಿಕೆಯೊಂದರ ಪ್ರಕಾರ, ಇದು 'ಸಹಸ್ರಮಾನದ ಬ್ಲೂಸ್‌ನ ಅಂತ್ಯ‌' ಎಂದು ವರ್ಣಿಸಿತು. ಒಕೆ ಕಂಪ್ಯೂಟರ್ ಗೆ‌ ವಿಮರ್ಶಕರಿಂದ ಸಕಾರಾತ್ಮಕ ಪ್ರತಿಕ್ರಿಯೆ ದೊರಕಿತು. ಈ ರೀತಿಯ ಉತ್ತಮ ಪ್ರತಿಕ್ರಿಯೆ ದೊರಕಿದ್ದು ತಮಗೆ ಅಚ್ಚರಿಯಾಗಿದೆಯೆಂದು ಯಾರ್ಕ್‌ ಒಪ್ಪಿಕೊಂಡರು. 'ಈ ಆಲ್ಬಮ್‌ ಚೆನ್ನಾಗಿದೆಯೋ ಇಲ್ಲವೋ ನಮಗೇ ಹೇಳಲಾಗುತ್ತಿರಲಿಲ್ಲ. ನಾವು ಸೃಷ್ಟಿಸಲು ಪ್ರಯತ್ನಿಸಿದ ಎಲ್ಲಾ ರೀತಿಯ ಧ್ವನಿವಿನ್ಯಾಸಗಳು ಮತ್ತು ಸ್ವರಗಳು ಮತ್ತು ಪರಿಸರಗಳು ಎಲ್ಲವನ್ನೂ ಜನರು ಗುರುತಿಸಿದ್ದು ನನಗೆ ಪರಮಚ್ಚರಿಗೊಳಿಸಿದೆ.'
ಒಕೆ ಕಂಪ್ಯೂಟರ್ ‌UK ಸಂಗೀತಪಟ್ಟಿಯಲ್ಲಿ ಅಗ್ರಸ್ಥಾನ ಗಳಿಸಿತು. ಇದರ ಫಲವಾಗಿ ರೇಡಿಯೊಹೆಡ್‌ಗೆ ವಿಶ್ವಾದ್ಯಂತ ವಾಣಿಜ್ಯರೂಪದ ಯಶಸ್ಸು ತಂದುಕೊಟ್ಟಿತು. US ಸಂಗೀತ ಪಟ್ಟಿಯಲ್ಲಿ 21ನೆಯ ಸ್ಥಾನದಲ್ಲಿದ್ದರೂ, ಆಲ್ಬಮ್ ಮುಖ್ಯವಾಹಿನಿಯಲ್ಲಿ ಮನ್ನಣೆ ಗಳಿಸಿತು. ರೇಡಿಯೊಹೆಡ್‌ ವೃತ್ತಿಜೀವನದಲ್ಲಿ ಈ ಅಲ್ಬಮ್‌ ಮೊದಲ ಗ್ರ್ಯಾಮಿ ಪ್ರಶಸ್ತಿ ತಂದುಕೊಟ್ಟಿತು. ಇಷ್ಟೇ ಅಲ್ಲದೆ, ಅತ್ಯುತ್ತಮ ಪರ್ಯಾಯ ಆಲ್ಬಮ್‌ನಲ್ಲಿ ಜಯ, ವರ್ಷದ ಆಲ್ಬಮ್‌ ಪ್ರಶಸ್ತಿ ನಾಮನಿರ್ದೇಶನವನ್ನೂ ಸಂಪಾದಿಸಿತು. "ಪ್ಯಾರನಾಯ್ಡ್‌ ಆಂಡ್ರಾಯ್ಡ್‌", "ಕರ್ಮಾ ಪೊಲೀಸ್‌" ಹಾಗೂ "ನೋ ಸರ್ಪ್ರೈಸಸ್‌" ಹಾಡುಗಳು ಆ ಆಲ್ಬಮ್‌ನಿಂದ ಏಕಗೀತೆಗಳಾಗಿ ಬಿಡುಗಡೆಯಾದವು. ಇವುಗಳಲ್ಲಿ 'ಕರ್ಮಾ ಪೊಲೀಸ್‌' ಅಂತಾರಾಷ್ಟ್ರೀಯವಾಗಿ ಅತಿ ಯಶಸ್ವೀ ಏಕಗೀತೆಯಾಯಿತು.
ಒಕೆ ಕಂಪ್ಯೂಟರ್ ‌ ಬಿಡುಗಡೆಯ ನಂತರ ರೇಡಿಯೊಹೆಡ್ ತಂಡದ 'ಎಗೇನ್ಸ್ಟ್‌ ಡೆಮೊನ್ಸ್'‌ ವಿಶ್ವ ಪ್ರವಾಸ ನಡೆಯಿತು. 'ನೋ ಸರ್ಪ್ರೈಸಸ್'‌ ವೀಡಿಯೊದ ನಿರ್ದೇಶಕ ಗ್ರ್ಯಾಂಟ್‌ ಜೀ ಈ ವಾದ್ಯತಂಡದೊಂದಿಗೆ ಪ್ರಯಾಣಿಸಿ, ಚಿತ್ರೀಕರಣವನ್ನೂ ನಡೆಸಿದರು. ಈ ವೀಡಿಯೊವನ್ನು 1999ರಲ್ಲಿ ಬಿಡುಗಡೆಯಾದ ಸಾಕ್ಷ್ಯಚಿತ್ರ 'ಮೀಟಿಂಗ್‌ ಪೀಪಲ್‌ ಈಸ್‌ ಈಸಿ 'ಯಲ್ಲಿ ಬಿಡುಗಡೆಗೊಳಿಸಲಾಯಿತು. ಸಂಗೀತ ಉದ್ದಿಮೆ ಮತ್ತು ಮಾಧ್ಯಮದ ಬಗ್ಗೆ ವಾದ್ಯತಂಡದ ಅಸಮಾಧಾನವನ್ನು ಚಿತ್ರವು ಬಿಂಬಿಸುತ್ತದೆ. ಅವರು ಇಸವಿ 1997ರ ಮಧ್ಯಾವಧಿಯಲ್ಲಿ ತಮ್ಮ ಮೊಟ್ಟಮೊದಲ ಪ್ರವಾಸದಿಂದ ಹಿಡಿದು ಸುಮಾರು ಒಂದು ವರ್ಷದ ನಂತರ,1998ರ ಮಧ್ಯಾವಧಿಯಲ್ಲಿ ಬೆಳವಣಿಗೆ ಹೊಂದುತ್ತಿದ್ದಂತೆ ಅವರ ಅತೃಪ್ತಿಯನ್ನು ತೋರಿಸಿದ್ದಾರೆ. ಈ ವೀಡಿಯೊ ಚಿತ್ರದಲ್ಲಿ ಬಿಡುಗಡೆಯಾಗದ ಹಾಡುಗಳ ಮುಂಚಿನ ಆವೃತ್ತಿಗಳು ಅಥವಾ ಹಲವು ವರ್ಷಗಳ ತನಕ ಬಿಡುಗಡೆಯಾಗದ ಹಾಡುಗಳನ್ನು ದಾಖಲಿಸಿಕೊಂಡಿದೆ - ಉದಾಹರಣೆಗೆ, 'ಹೌ ಟು ಡಿಸಪಿಯರ್‌ ಕಂಪ್ಲೀಟ್ಲಿ', 'ಲೈಫ್‌ ಇನ್‌ ಎ ಗ್ಲ್ಯಾಸ್‌ಹೌಸ್‌' ಮತ್ತು 'ನ್ಯೂಡ್‌'. ಈ ಸಮಯದಲ್ಲಿ ವಾದ್ಯತಂಡವು '7 ಟೆಲಿವಿಷನ್‌ ಕಮರ್ಷಿಯಲ್ಸ್‌ ' ಎಂಬ ಸಂಗೀತ ವೀಡಿಯೊ ಸಂಕಲನ, ಹಾಗೂ ಎರಡು EPಗಳಲ್ಲಿ ಏರ್‌ಬ್ಯಾಗ್‌/ಹೌ ಆಮ್‌ ಐ ಡ್ರೈವಿಂಗ್‌ ಬಿಡುಗಡೆಗೊಳಿಸಿತು. ಜೊತೆಗೆ, ಒಕೆ ಕಂಪ್ಯೂಟರ್‌ ಏಕಗೀತೆಗಳ B-ಬದಿಗಳ ಹಾಡುಗಳನ್ನು ಸಂಕಲನ ಮಾಡಿದ ನೋ ಸರ್ಪ್ರೈಸಸ್‌/ರನಿಂಗ್‌ ಫ್ರಮ್‌ ಡೆಮನ್ಸ್‌  ಸಹ ಬಿಡುಗಡೆ ಮಾಡಿತು.
ಕಿಡ್‌ ಎ, ಆಮ್ನೆಸಿಯಾಕ್‌ ಹಾಗೂ ಧ್ವನಿ-ವಿನ್ಯಾಸದಲ್ಲಿ ಬದಲಾವಣೆ (1999–2001)
thumb|right|ಗ್ಲಾಕೆನ್‌ಸ್ಪಿಯಲ್‌ ಸೇರಿದಂತೆ, ಜಾನಿ ಗ್ರೀನ್ವುಡ್‌ ವಿವಿಧ ವಾದ್ಯಗಳನ್ನು ನೇರ ವಾದ್ಯಗೋಷ್ಠಿ ಮತ್ತು ಧ್ವನಿಮುದ್ರಣಗಳಲ್ಲಿ ಬಳಸಿದ್ದಾರೆ.
ಇಸವಿ 1997-1998 ಪ್ರವಾಸದ ನಂತರ ರೇಡಿಯೊಹೆಡ್‌ ಬಹುಮಟ್ಟಿಗೆ ನಿಷ್ಕ್ರಿಯವಾಗಿತ್ತು. ಈ ಅವಧಿ ಮುಗಿದ ನಂತರ, 1998ರಲ್ಲಿ ಪ್ಯಾರಿಸ್‌ನಲ್ಲಿ ನಡೆದ ಆಮ್ನೆಸ್ಟಿ ಇಂಟರ್ನ್ಯಾಷನಲ್ ಗೋಷ್ಠಿಯು ಅವರ ಏಕೈಕ ಸಾರ್ವಜನಿಕ ಪ್ರದರ್ಶನವಾಗಿತ್ತು. ಆನಂತರ ಯಾರ್ಕ್‌ ಒಪ್ಪಿಕೊಂಡಂತೆ, ಈ ಅವಧಿಯಲ್ಲಿ ವಾದ್ಯತಂಡವು ಒಡೆದುಹೋಗುವ ಸನಿಹಕ್ಕೆ ತಲುಪಿತ್ತು ಹಾಗೂ ಅವರು ತೀವ್ರ ಖಿನ್ನತೆಗೊಳಗಾಗಿದ್ದರು. ಇಸವಿ 1999ರ ಆರಂಭದಲ್ಲಿ ರೇಡಿಯೊಹೆಡ್‌ ಒಕೆ ಕಂಪ್ಯೂಟರ್ ‌ ಆಲ್ಬಮ್‌ನ ನಂತರದ ಸಂಪುಟದ ಕುರಿತು ಕಾರ್ಯ ಆರಂಭಿಸಿತು. ತಂಡದ ರೆಕಾರ್ಡ್‌ ಉದ್ದಿಮೆಯಿಂದ ಯಾವುದೇ ರೀತಿಯ ಒತ್ತಡ ಅಥವಾ ಗಡುವು ಇಲ್ಲದಿದ್ದರೂ ಸಹ, ಈ ಅವಧಿಯಲ್ಲಿ ಉದ್ವೇಗ ಬಹಳ ಹೆಚ್ಚಿತ್ತು. ರೇಡಿಯೊಹೆಡ್‌ ವಾದ್ಯತಂಡದ ಭವಿಷ್ಯ ಕುರಿತು ಸದಸ್ಯರು ವಿವಿಧ ದೃಷ್ಟಿಕೋನಗಳನ್ನು ಹೊಂದಿದ್ದರು. ಯಾರ್ಕ್‌ ಹಾಡುಗಳನ್ನು ರಚಿಸಿ ಬರೆಯಲು ಮಾನಸಿಕವಾಗಿ ಅಸಮರ್ಥರಾದರು. ಇದರಿಂದಾಗಿ ಅವರ ಹಾಡುಗಳು ಒಂದು ರೀತಿಯ ಛಿದ್ರ, ಆಮೂರ್ತ ರೂಪದ ಗೀತೆಗಳಿಗೆ ಪ್ರೇರೇಪಣೆ ನೀಡಿತು. ಪ್ಯಾರಿಸ್‌, ಕೊಪನ್‌ಹ್ಯಾಗೆನ್‌ ಹಾಗೂ ಗ್ಲೌಸೆಸ್ಟರ್‌ ನಗರಗಳ ಸ್ಟುಡಿಯೊಗಳು, ಹಾಗೂ ಆಕ್ಸ್ಫರ್ಡ್‌ನಲ್ಲಿ ಹೊಸದಾಗಿ ನಿರ್ಮಿಸಿ ಪೂರ್ಣಗೊಳಿಸಲಾದ ಸ್ಟುಡಿಯೊದಲ್ಲಿ ತಂಡವು ನಿರ್ಮಾಪಕ ನೈಗೆಲ್‌ ಗಾಡ್ರಿಚ್‌ರೊಂದಿಗೆ ಕುಳಿತು ಏಕಾಂತದಲ್ಲಿ ಕೆಲಸ ಮಾಡಿತು. ಅಂತಿಮವಾಗಿ, ತಂಡದ ಸಂಗೀತವು ಹೊಸ ದಿಕ್ಕಿನತ್ತ ಸಾಗಲು, ಬ್ಯಾಂಡ್‌ನಲ್ಲಿ ವಾದ್ಯಗಳ ಪಾತ್ರಗಳನ್ನು ಪುನರ್‌ವ್ಯಾಖ್ಯಾನಿಸಲು ಎಲ್ಲ ಸದಸ್ಯರು ಸಮ್ಮತಿಸಿದರು. ಹದಿನೆಂಟು ತಿಂಗಳುಗಳ ಬಳಿಕ, ರೇಡಿಯೊಹೆಡ್‌ ತಂಡದ ಧ್ವನಿಮುದ್ರಣಾ ಅವಧಿಗಳು ಏಪ್ರಿಲ್‌ 2000ರಲ್ಲಿ ಸಂಪೂರ್ಣಗೊಂಡವು.
ಅಕ್ಟೋಬರ್‌ 2000ರಲ್ಲಿ ರೇಡಿಯೊಹೆಡ್‌ ಕಿಡ್‌ ಎ ಎಂಬ ತನ್ನ ನಾಲ್ಕನೆಯ ಆಲ್ಬಮ್‌ನ್ನು ಬಿಡುಗಡೆಗೊಳಿಸಿತು. ಈ ಧ್ವನಿಮುದ್ರಣಾ ಅವಧಿಗಳಲ್ಲಿ ರಚಿಸಲಾದ ಎರಡು ಆಲ್ಬಮ್‌ಗಳಲ್ಲಿ ಇದು ಮೊದಲನೆಯದಾಗಿತ್ತು. ಒಕೆ ಕಂಪ್ಯೂಟರ್‌ ಗೆ ಶೈಲಿಯ ಅನುಕ್ರಮ ಆಗುವ ಬದಲಿಗೆ ಕಿಡ್‌ ಎ ಅತಿ ಸರಳವಾದ ಹಾಗೂ ರಚನಾ ವಿನ್ಯಾಸದಿಂದ ಕೂಡಿತ್ತು. ಅತಿರೇಕವಿಲ್ಲದ ಗಿಟಾರ್‌ ಭಾಗಗಳು, ಇನ್ನಷ್ಟು ವೈವಿಧ್ಯಮಯ ವಾದ್ಯಗಳಿದ್ದವು - ಇವುಗಳಲ್ಲಿ ಓಡ್‌ ಮಾರ್ಟೆನೊ, ನಿಗದಿಪಡಿಸಲಾದ ವಿದ್ಯುನ್ಮಾನ ತಾಳಗಳು, ತಂತಿಗಳು ಹಾಗೂ ಜ್ಯಾಝ್‌ ಹಾರ್ನ್‌ಗಳು ಸೇರಿದ್ದವು.
US ಸೇರಿದಂತೆ ಹಲವು ದೇಶಗಳಲ್ಲಿ ಅದು ಅಗ್ರಸ್ಥಾನ ಪಡೆಯಿತು. USನ ಬಿಲ್ಬೋರ್ಡ್‌ ಸಂಗೀತಪಟ್ಟಿಯಲ್ಲಿ ಅಗ್ರಸ್ಥಾನ ಗಳಿಸಿತು, ವಾದ್ಯತಂಡವೊಂದಕ್ಕೆ ಅಗ್ರಸ್ಥಾನ ಲಭಿಸಿದ್ದು ಇದೇ ಮೊದಲ ಬಾರಿ. ಜೊತೆಗೆ, US ನಲ್ಲಿ UK ಸಂಗೀತಗಾರರು ಅಪರೂಪದ ಯಶಸ್ಸು ಗಳಿಸಿದರು. ಮಾರುಕಟ್ಟೆ ತಂತ್ರಗಳು, ಆಲ್ಬಮ್‌ ಬಿಡುಗಡೆಗೆ ಕೆಲವು ತಿಂಗಳುಗಳ ಮುಂಚೆ ಕಡತ ಹಂಚಿಕೊಳ್ಳುವ ಜಾಲ ನ್ಯಾಪ್ಸ್ಟರ್‌ನಲ್ಲಿ ಆಲ್ಬಮ್‌‌ನ ಸೋರಿಕೆ ಹಾಗೂ,ಆಂಶಿಕವಾಗಿ ಒಕೆ ಕಂಪ್ಯೂಟರ್ ‌ನ ಯಶಸ್ಸಿನ ಆಧಾರದ ಮೇಲೆ ಮುಂಚಿತವಾದ ನಿರೀಕ್ಷೆಯೆ 'ಕಿಡ್‌ ಎ' ಯಶಸ್ಸಿಗೆ ಕಾರಣವಾಯಿತು. ಕಿಡ್‌ ಎ ಆಲ್ಬಮ್‌ನಿಂದ ರೇಡಿಯೊಹೆಡ್‌ ಯಾವುದೇ ಏಕಗೀತೆಯನ್ನು ಬಿಡುಗಡೆಗೊಳಿಸದಿದ್ದರೂ, 'ಆಪ್ಟಿಮಿಸ್ಟಿಕ್‌' ಮತ್ತು 'ಇಡಿಯೊಟೆಕ್‌'ನ ಜಾಹೀರಾತುಗಳು ರೇಡಿಯೊದಲ್ಲಿ ಪ್ರಸಾರವಾದವು. ಜೊತೆಗೆ, 'ಬ್ಲಿಪ್ಸ್‌' ಎಂಬ ಕಿರುವೀಡಿಯೊ ಸರಣಿಗಳು ಸಂಗೀತ ವಾಹಿನಿಗಳಲ್ಲಿ ಪ್ರಸಾರವಾದವು ಮತ್ತು ಅಂತರಜಾಲದಲ್ಲಿ ಮುಕ್ತವಾಗಿ ಬಿಡುಗಡೆಯಾದವು. ಧ್ವನಿಮುದ್ರಣಾ ಸಮಯದಲ್ಲಿ, ನಾವೊಮಿ ಕ್ಲೇನ್‌ ಬರೆದ ನೊ ಲೋಗೊ ಎಂಬ ಜಾಗತೀಕರಣ-ವಿರೋಧಿ ಪುಸ್ತಕವನ್ನು ಓದಿದ್ದ ಬ್ಯಾಂಡ್ ಸದಸ್ಯರು,ಜಾಹೀರಾತುಮುಕ್ತ ಸಾಂಪ್ರದಾಯಿಕ ಶಿಬಿರದಲ್ಲಿ 2000ರ ಬೇಸಿಗೆಯಲ್ಲಿ ಯುರೋಪ್‌ನ ಪ್ರವಾಸವನ್ನು  ಮುಂದುವರೆಸಲು ನಿರ್ಧರಿಸಿದರು. ಮೂರು ಸಂಪೂರ್ಣ ಮಾರಾಟವಾದ ಉತ್ತರ ಅಮೆರಿಕ ಥಿಯೇಟರ್ ಗೋಷ್ಠಿಗಳೊಂದಿಗೆ ಕಿಡ್ A ಗೆ ಉತ್ತೇಜನ ನೀಡಿದರು.
ಇಸವಿ 2001ರ ಆರಂಭದಲ್ಲಿ, ಕಿಡ್‌ ಎ ಆಲ್ಬಮ್‌ಗಾಗಿ ರೇಡಿಯೊಹೆಡ್‌ ವಾದ್ಯತಂಡಕ್ಕೆ ಅತ್ಯುತ್ತಮ ಪರ್ಯಾಯ ಸಂಗೀತ ಆಲ್ಬಮ್ ವರ್ಗದಲ್ಲಿ ಗ್ರ್ಯಾಮಿ ಪ್ರಶಸ್ತಿ ಲಭಿಸಿತಲ್ಲದೆ, ವರ್ಷದ ಅತ್ಯುತ್ತಮ ಆಲ್ಬಮ್‌ ಪ್ರಶಸ್ತಿಗಾಗಿ ನಾಮನಿರ್ದೇಶನವೂ ದೊರಕಿತು. ಆದರೂ, ಕಿಡ್‌ ಎ ಆಲ್ಬಮ್‌ನಲ್ಲಿ ಸಂಗೀತದ 'ಭೂಗತ ಶೈಲಿ' ಅಯ್ದುಕೊಂಡಿದ್ದಕ್ಕಾಗಿ 'ಸ್ವತಂತ್ರ ಸಂಗೀತ' ವಲಯಗಳಲ್ಲಿ ಈ ಆಲ್ಬಮ್‌ಗೆ ಹೊಗಳಿಕೆ-ತೆಗಳಿಕೆಗಳೆರಡೂ ಲಭಿಸಿದವು. ಕೆಲವು ಮುಖ್ಯವಾಹಿನಿಯ ಬ್ರಿಟಿಷ್‌ ವಿಮರ್ಶಕರು ಕಿಡ್‌ ಎ ಆಲ್ಬಮ್‌ನ್ನು ಒಂದು ರೀತಿಯ 'ವಾಣಿಜ್ಯದ ಆತ್ಮಹತ್ಯಾ ಚೀಟಿ', 'ಉದ್ದೇಶಪೂರ್ವಕ ಜಟಿಲ' ಎಂದು ಪಟ್ಟಕಟ್ಟಿದರು ಹಾಗೂ ವಾದ್ಯತಂಡವು ಆದಷ್ಟು ಬೇಗನೆ ತಮ್ಮ ಮುಂಚಿನ ಶೈಲಿಯ ಸಂಗೀತಕ್ಕೆ ಮರಳುವುದನ್ನು ಬಯಸಿದರು. ಇದೇ ರೀತಿ ರೇಡಿಯೊಹೆಡ್‌ ಅಭಿಮಾನಿಗಳಲ್ಲಿಯೂ ಸಹ ಭಿನ್ನಾಭಿಪ್ರಾಯಗಳಿದ್ದವು. ದಿಗಿಲು ಮತ್ತು ತಬ್ಬಿಬ್ಬಿನ ಪ್ರತಿಕ್ರಿಯೆಗಳನ್ನು ನೀಡಿದವರ ಜತೆಗೆ ಇತರೆ ಕೆಲವರು ಈ ಆಲ್ಬಮ್‌ ರೇಡಿಯೊಹೆಡ್‌ನ ಅತ್ಯುತ್ತಮ ಕೃತಿ ಎಂದು ಶ್ಲಾಘಿಸಿದ್ದುಂಟು. ಆದರೂ, ರೇಡಿಯೊಹೆಡ್‌ ವಾಣಿಜ್ಯ ನಿರೀಕ್ಷೆಗಳಿಗೆ ತಿಲಾಂಜಲಿಯಿಡಲಿದೆ ಎಂಬ ಊಹೆಗಳನ್ನು ಯಾರ್ಕ್ ಸಾರಾಸಗಟಾಗಿ ತಳ್ಳಿಹಾಕಿದರು. 'ಕಿಡ್‌ ಎ ‌ಯನ್ನು ಎಷ್ಟೊಂದು ಕೆಟ್ಟದಾಗಿ ನೋಡುತ್ತಿರುವುದು ನನಗೆ ಅಚ್ಚರಿ ತಂದಿದೆ, ಏಕೆಂದರೆ ಸಂಗೀತವನ್ನು ಗ್ರಹಿಸುವುದು ಅಷ್ಟೇನೂ ಕಷ್ಟವಲ್ಲ. ನಾವು ಅತೀ ಕ್ಲಿಷ್ಟವಾದ ಸಂಗೀತ ರಚಿಸಲು ಹೊರಟಿಲ್ಲ ... ನಾವು ನಿಜವಾಗಿಯು ಸಂವಹನ ನಡೆಸಲು ಹೊರಟಿದ್ದೇವೆ. ನಾವು ಅನೇಕ ಜನರನ್ನು ನಿರುತ್ಸಾಹಗೊಳಿಸಿದಂತೆ ಕಾಣುತ್ತದೆ... ನಾವು ಮಾಡುತ್ತಿರುವುದು ಅಷ್ಟು ಆಮೂಲಾಗ್ರವಾಗಿಲ್ಲ.'
ಜೂನ್‌ 2001ರಲ್ಲಿ ಬಿಡುಗಡೆಯಾದ ಆಮ್ನೆಸಿಯಾಕ್‌ ಆಲ್ಬಮ್‌ ಕಿಡ್‌ ಎ  ಧ್ವನಿಮುದ್ರಣಾ ಅವಧಿಯಲ್ಲಿ ರಚಿಸಲಾದ ಹೆಚ್ಚುವರಿ ಹಾಡುಗಳನ್ನು ಹೊಂದಿತ್ತು. ಈ ಹಾಡುಗಳಲ್ಲಿ ವಿದ್ಯುನ್ಮಾನ ಸಂಗೀತ ಮತ್ತು ಜ್ಯಾಝ್‌ ಪ್ರಭಾವದ ಮಿಶ್ರಣದ ವಿಚಾರದಲ್ಲಿ, ರೇಡಿಯೊಹೆಡ್‌ ತಂಡದ ಸಂಗೀತ ಶೈಲಿಯು ಕಿಡ್‌ ಎ ತರಹವೇ ಇತ್ತು. ಆದರೆ, ಗಿಟಾರ್‌ಗಳ ಬಳಕೆಯ ಮೇಲೆ ಹೆಚ್ಚು ಅವಲಂಬಿತವಾಗಿತ್ತು. ಆಮ್ನೆಸಿಯಾಕ್‌ ವಿಶ್ವಾದ್ಯಂತ ವಿಮರ್ಶಾತ್ಮಕ ಮತ್ತು ವಾಣಿಜ್ಯ ರೀತ್ಯಾ ಯಶಸ್ಸು ಕಂಡಿತು. UK ಆಲ್ಬಮ್‌ ಸಂಗೀತ ಪಟ್ಟಿಯಲ್ಲಿ ಅಗ್ರಸ್ಥಾನ ಹಾಗೂ USನಲ್ಲಿ ಎರಡನೆಯ ಸ್ಥಾನ ಗಳಿಸಿತು. ಗ್ರ್ಯಾಮಿ ಪ್ರಶಸ್ತಿ ಹಾಗೂ ಮರ್ಕ್ಯುರಿ ಮ್ಯೂಸಿಕ್‌ ಪ್ರಶಸ್ತಿಗಾಗಿ ನಾಮನಿರ್ದೇಶನ ಸಂಪಾದಿಸಿತು. ಆಮ್ನೆಸಿಯಾಕ್‌ ಬಿಡುಗಡೆಯಾದ ನಂತರ, ವಾದ್ಯತಂಡವು ವಿಶ್ವ ಪ್ರವಾಸ ಹೊರಟು, ಉತ್ತರ ಅಮೆರಿಕಾ, ಯುರೋಪ್‌ ಮತ್ತು ಜಪಾನ್ ದೇ ಶಗಳಿಗೆ ಭೇಟಿ ನೀಡಿತು.
'ಏತನ್ಮಧ್ಯೆ, 1998ರಿಂದಲೂ ಬಿಡುಗಡೆಯಾಗಿದ್ದ ರೇಡಿಯೋಹೆಡ್‌ ತಂಡದ 'ಪಿರಮಿಡ್‌ ಸಾಂಗ್‌' ಹಾಗೂ 'ನೈವ್ಸ್‌ ಔಟ್‌'ಏಕಗೀತೆಗಳು ಸಾಧಾರಣ ಮಟ್ಟದ ಯಶಸ್ಸು ಗಳಿಸಿದವು. ಮೊದಲಿಗೆ, ಮೂರನೆಯ ಏಕಗೀತೆಯೆಂದು ಯೋಜಿಸಲಾದ "ಐ ಮೈಟ್‌ ಬಿ ರಾಂಗ್‌", ರೇಡಿಯೊಹೆಡ್‌ ತಂಡದ ಏಕೈಕ 'ಲೈವ್‌ ರೆಕಾರ್ಡ್'‌ ಆಗಿ ವಿಸ್ತರಣೆಯಾಯಿತು.'  I Might Be Wrong: Live Recordingsಕಿಡ್ಸ್ A  ಮತ್ತು ಆಮ್ನೆಸಿಯಾಕ್‌ನ, ನವೆಂಬರ್‌ 2001ರಲ್ಲಿ ಬಿಡುಗಡೆಯಾದ,I Might Be Wrong: Live Recordingsಏಳು ಹಾಡುಗಳ ಪ್ರದರ್ಶನ, ಮತ್ತು  ಜತೆಗೆ ಮುಂಚೆ ಬಿಡುಗಡೆಯಾಗಿರದ, ಧ್ವನಿತರಂಗಗಳಿಂದಲೇ ರಚಿಸಲಾದ 'ಟ್ರೂ ಲವ್‌ ವೇಯ್ಟ್ಸ್‌' ಸಹ ಹೊಂದಿತ್ತು.
ಹೇಯ್ಲ್‌ ಟು ದಿ ಥೀಫ್‌ ಮತ್ತು ವಿರಾಮ(2002–2004)
ಜುಲೈ ಮತ್ತು ಆಗಸ್ಟ್‌ 2002ರಲ್ಲಿ, ರೇಡಿಯೊಹೆಡ್‌ ಪೋರ್ಚುಗಲ್‌ ಮತ್ತು ಸ್ಪೇನ್‌ ದೇಶಗಳ ಪ್ರವಾಸ ನಡೆಸಿ, ಹಲವು ನೂತನ ಹಾಡುಗಳನ್ನು ತಮ್ಮ ಗೋಷ್ಠಿಯಲ್ಲಿ ನುಡಿಸಿದರು. ಆನಂತರ, ತಂಡದ ಸದಸ್ಯರು ನೈಗೆಲ್‌ ಗಾಡ್ರಿಚ್‌ರೊಂದಿಗೆ ಕಾರ್ಯಗತರಾಗಿ ಲಾಸ್‌ ಏಂಜಲೀಸ್‌ನ ಒಂದು ಸ್ಟುಡಿಯೊದಲ್ಲಿ ಹೊಸ ಹಾಡುಗಳನ್ನು ಎರಡು ವಾರಗಳಲ್ಲಿ ಧ್ವನಿಮುದ್ರಣ ಮಾಡಿದರು. ಮುಂದಿನ ವರ್ಷ ಆಕ್ಸ್ಫರ್ಡ್‌ನಲ್ಲಿ ಇದೇ ಧ್ವನಿಮುದ್ರಣ ಕಾರ್ಯವನ್ನು ಮುಂದುವರೆಸಿ, ಇನ್ನೂ ಹಲವು ಹಾಡುಗಳನ್ನು ಸೇರಿಸಿದರು. ರೇಡಿಯೋಹೆಡ್‌ ತಂಡದ ಸದಸ್ಯರ ಪ್ರಕಾರ, ಕಿಡ್‌ ಎ ಮತ್ತು ಆಮ್ನೆಸಿಯಾಕ್ ‌ ಧ್ವನಿಮುದ್ರಣಾ ಸಮಯದ ಉದ್ವೇಗ ವಾತಾವರಣಕ್ಕೆ ತದ್ವಿರುದ್ಧವಾಗಿ, ಈ ಧ್ವನಿಮುದ್ರಣಾ ಕಾರ್ಯವು ಸುಗಮವಾಗಿ ನಡೆಯಿತು. ವಾದ್ಯತಂಡದ ಆರನೆಯ ಆಲ್ಬಮ್‌ ಹೇಯ್ಲ್‌ ಟು ದಿ ಥೀಫ್ ‌ ಜೂನ್‌ 2003ರಲ್ಲಿ ಬಿಡುಗಡೆಯಾಯಿತು. ತಂಡದ ವೃತ್ತಿಜೀವನದುದ್ದಕ್ಕೂ ಬಳಸಿದ ಧ್ವನಿಗಳನ್ನು ಮಿಶ್ರಿಸಿ ರಚಿಸಲಾದ ಹೇಯ್ಲ್‌ ಟು ದಿ ಥೀಫ್‌, ವಿದ್ಯುನ್ಮಾನ ಪ್ರಭಾವವುಳ್ಳ ಗಿಟಾರ್‌-ಆಧಾರಿತ ರಾಕ್‌ ಶೈಲಿಯೊಂದಿಗೆ ಯಾರ್ಕ್‌ರ ಸಾಮಯಿಕ ಗೀತೆಗಳನ್ನು ಮಿಶ್ರಣ ಮಾಡಿತು. ಈ ಆಲ್ಬಮ್‌ಗೆ ವಿಮರ್ಶಕರಿಂದ ಪ್ರಶಂಸೆ ಲಭಿಸಿದರೂ, ಒಕೆ ಕಂಪ್ಯೂಟರ್ ‌ನೊಂದಿಗೆ ಆರಂಭಗೊಳಿಸಿದ 'ಶೈಲಿ-ಮರುವ್ಯಾಖ್ಯಾನ'ದ ಪ್ರವೃತ್ತಿಯನ್ನು ಮುಂದುವರೆಸುವುದಕ್ಕಿಂತ ಹೆಚ್ಚಾಗಿ, ರೇಡಿಯೊಹೆಡ್‌ ತಂಡವು ಸೃಜನಾತ್ಮಕವಾಗಿ ನೀರಿನಲ್ಲಿ ಈಜಲು ಯತ್ನಿಸುತ್ತಿದೆ ಎಂದು ಹಲವರು ಅಭಿಪ್ರಾಯಪಟ್ಟರು. ಅದೇನೇ ಇರಲಿ, ಹೇಯ್ಲ್‌ ಟು ದಿ ಥೀಫ್‌ ವಾಣಿಜ್ಯ ಯಶಸ್ಸು ಗಳಿಸಿತು. ಬಿಡುಗಡೆಯಾದಾಗಲೇ UKಯ ಜನಪ್ರಿಯ ಸಂಗೀತ ಪಟ್ಟಿಯಲ್ಲಿ ಆಗ್ರಸ್ಥಾನ ಮತ್ತು US ಬಿಲ್ಬೋರ್ಡ್‌ ಪಟ್ಟಿಯಲ್ಲಿ ಮೂರನೆಯ ಸ್ಥಾನ ಗಳಿಸಿತು. ಅಂತಿಮವಾಗಿ ಇದಕ್ಕೆ UKಯಲ್ಲಿ ಪ್ಲ್ಯಾಟಿನಮ್‌ ಹಾಗೂ USನಲ್ಲಿ ಸ್ವರ್ಣ ಎಂದು ಪ್ರಮಾಣೀಕರಿಸಲಾಯಿತು. ಆಲ್ಬಮ್‌ನ 'ದೇರ್‌ ದೇರ್ ‌', 'ಗೋ ಟು ಸ್ಲೀಪ್‌' ಹಾಗೂ '2 + 2 = 5' ಏಕಗೀತೆಗಳು ಆಧುನಿಕ ರಾಕ್‌ ಶೈಲಿ ಸಂಗೀತ ರೇಡಿಯೊದಲ್ಲಿ ಶ್ರೋತೃಗಳಿಂದ ಬಹಳಷ್ಟು ಕೋರಿಕೆ ಸಂಪಾದಿಸಿತು. ಇಸವಿ 2003ರ ಗ್ರ್ಯಾಮಿ ಪ್ರಶಸ್ತಿ ಸಮಾರಂಭದಲ್ಲಿ, ರೇಡಿಯೊಹೆಡ್‌ ತಂಡಕ್ಕೆ ಅತ್ಯುತ್ತಮ ಪರ್ಯಾಯ ಅಲ್ಬಮ್‌ಗಾಗಿ ಪುನಃ ನಾಮನಿರ್ದೇಶನ ಲಭಿಸಿತು. ನಿರ್ಮಪಕ ಗಾಡ್ರಿಚ್‌ ಮತ್ತು ಇಂಜಿನಿಯರ್‌ ಡ್ಯಾರೆಲ್‌ ಥೋರ್ಪ್‌ರಿಗೆ ಗ್ರಾಮಿ ಅವಾರ್ಡ್ ಫಾರ್ ಬೆಸ್ಟ್ ಎಂಜಿನಿಯರ್ಡ್ ಆಲ್ಬಮ್‌ಗಾಗಿ ಗ್ರಾಮಿ ಪ್ರಶಸ್ತಿ ಸ್ವೀಕರಿಸಿದರು.
ಹೇಯ್ಲ್‌ ಟು ದಿ ಥೀಫ್‌ 'ಶೀರ್ಷಿಕೆ ವಿವಾದಗ್ರಸ್ಥ 2000ದ US ರಾಷ್ಟ್ರಾಧ್ಯಕ್ಷ ಚುನಾವಣೆಯ ಕುರಿತು ಅಭಿಪ್ರಾಯವಲ್ಲ. BBC ರೇಡಿಯೊ 4ರಲ್ಲಿ ಪ್ರಸಾರವಾದ 19ನೆಯ ಶತಮಾನದ ಅಮೆರಿಕನ್‌ ರಾಜಕೀಯ' ಕುರಿತು ಚರ್ಚೆಯಲ್ಲಿ ಈ ಉಕ್ತಿಯನ್ನು ಮೊದಲ ಬಾರಿಗೆ ಕೇಳಿಸಿಕೊಂಡೆ  ಎಂದು ಯಾರ್ಕ್‌ ಸ್ಪಷ್ಟಪಡಿಸಿದರು. 'ಇಸವಿ 2001ರಿಂದ 2002ರ ವರೆಗಿನ ಯುದ್ಧದ ವರದಿಗಳಿಂದ ತಮ್ಮ ಗೀತೆಗಳು ಪ್ರಭಾವಿತವಾಗಿದೆ ಎಂದು ಯಾರ್ಕ್‌ ತಿಳಿಸಿದರು. 'ನಾವು ಅಸಹಿಷ್ಣುತೆ ಹಾಗೂ ಭೀತಿಯ ಯುಗವನ್ನು ಪ್ರವೇಶಿಸುತ್ತಿದ್ದೇವೆ. ಪ್ರಜಾಪ್ರಭುತ್ವದಲ್ಲಿ ನಮ್ಮ ಅಭಿಪ್ರಾಯ ತಿಳಿಸುವ,ನಮ್ಮ ಧ್ವನಿಕೇಳುವಂತೆ ಮಾಡುವ ಅಧಿಕಾರ ನಮಗೆ ನಿರಾಕರಿಸಲಾಗಿದೆ' ಎಂದೂ ಯಾರ್ಕ್‌ ಹೇಳಿದರು. 'ರೇಡಿಯೊಹೆಡ್‌ ಪ್ರತಿಭಟಿಸುವಂತಹ ಗೀತೆಗಳನ್ನು ಬರೆಯಲಿಲ್ಲ; ನಾವು ರಾಜಕೀಯ ಗೀತೆಗಳನ್ನು ಬರೆಯಲಿಲ್ಲ' ಎಂದರು. ಹೇಯ್ಲ್‌ ಟು ದಿ ಥೀಫ್‌ ಬಿಡುಗಡೆಯಾದ ನಂತರ , ರೇಡಿಯೊಹೆಡ್‌ ಮೇ 2003ರಲ್ಲಿ ವಿಶ್ವ ಪ್ರವಾಸ ಹೊರಟಿತು. ಇದರಲ್ಲಿ ಗ್ಲ್ಯಾಸ್ಟನ್‌ಬ್ಯುರಿ ಫೆಸ್ಟಿವಲ್‌ನಲ್ಲಿ ಪ್ರಮುಖ ಪ್ರದರ್ಶನವೂ ಸೇರಿತ್ತು. ಮೇ 2004ರಲ್ಲಿ ಕೋಚೆಲ್ಲಾ ಫೆಸ್ಟಿವಲ್‌ನಲ್ಲಿ ಪ್ರದರ್ಶನ ನೀಡುವುದರೊಂದಿಗೆ ಈ ಪ್ರವಾಸವು ಮುಗಿಯಿತು. ವಾದ್ಯತಂಡವು ಈ ಪ್ರವಾಸದಲ್ಲಿ, ತನ್ನ ಅನೇಕ ಸಂಕಲನಗಳ ಹಲವು ಬಿ-ಸೈಡ್‌ ಹಾಡುಗಳುಳ್ಳ EPಯನ್ನು  COM LAG ಎಂಬ ಸಂಪುಟದ ಮೂಲಕ ಬಿಡುಗಡೆಗೊಳಿಸಿತು''. ''ಪ್ರವಾಸದ ನಂತರ, ವಾದ್ಯತಂಡವು ತನ್ನ ಆಕ್ಸ್ಫರ್ಡ್‌ ಸ್ಟುಡಿಯೊದಲ್ಲಿ ಹಾಡುಗಳ ರಚನೆ ಮತ್ತು ಫೂರ್ವಾಭ್ಯಾಸ ನಡೆಸಿತು, ಆದರೆ ಶೀಘ್ರದಲ್ಲೇ ವಿರಾಮದ ಸ್ಥಿತಿಗೆ ಪ್ರವೇಶಿಸಿತು. ಧ್ವನಿಮುದ್ರಣಾ ಉದ್ದಿಮೆಯೊಂದಿಗಿನ ತನ್ನ ಗುತ್ತಿಗೆಯಿಂದ ಮುಕ್ತರಾಗಿ, ರೇಡಿಯೋಹೆಡ್‌ ತಂಡದ ಸದಸ್ಯರು ತಮ್ಮ ತಮ್ಮ ಕುಟುಂಬಗಳೊಂದಿಗೆ ವಿರಮಿಸಿದರು ಹಾಗೂ ತಮ್ಮ ಒಂಟಿ ಯೋಜನೆಗಳಲ್ಲಿ ಕೆಲಸ ಮಾಡಿದರು. '
ಇನ್‌ ರೇನ್ಬೊಸ್‌ ಹಾಗೂ ಸ್ವತಂತ್ರ ರಚನೆಗಳು (2005–2009)
thumb|upright|right|ಇಸವಿ 2006ರಲ್ಲಿ ರೇಡಿಯೊಹೆಡ್‌ನೊಂದಿಗೆ ಗೋಷ್ಠಿಯಲ್ಲಿ ಯಾರ್ಕ್‌ ರೇಡಿಯೊಹೆಡ್‌ ಫೆಬ್ರವರಿ 2005ರಲ್ಲಿ ತನ್ನ ಏಳನೆಯ ಆಲ್ಬಮ್‌ ರಚನೆ ಆರಂಭಿಸಿತು. ಹೆಲ್ಪ್‌: ಎ ಡೇ ಇನ್‌ ದಿ ಲೈಫ್ ‌ ಎಂಬ ವಾರ್‌ ಚೈಲ್ಡ್‌ ಸಹಾಯಾರ್ಥ ಆಲ್ಬಮ್‌ಗಾಗಿ ತಂಡವು 'ಐ ವಾಂಟ್‌ ನನ್‌ ಆಫ್ ದಿಸ್‌' ಎಂಬ ಪಿಯಾನೊ-ಆಧಾರಿತ ಹಾಡಿನ ಧ್ವನಿಮುದ್ರಣವನ್ನು ಸೆಪ್ಟೆಂಬರ್‌ 2005ರಲ್ಲಿ ನಡೆಸಿತು. ಈ ಅಲ್ಬಮ್‌ನ್ನು ಆನ್‌ಲೈನ್‌ (ಅಂತರಜಾಲದ ಮೂಲಕ) ಮಾರಾಟ ಮಾಡಲಾಯಿತು. ಇದರಲ್ಲಿ 'ಐ ವಾಂಟ್‌ ನನ್‌ ಆಫ್‌ ದಿಸ್‌' ಏಕಗೀತೆಯಾಗಿ ಬಿಡುಗಡೆಯಾಗದಿದ್ದರೂ, ಅತಿ ಹೆಚ್ಚು ಡೌನ್ಲೋಡ್‌ ಆದ ಹಾಡಾಗಿತ್ತು. ಈಗಾಗಲೇ ರೇಡಿಯೊಹೆಡ್‌ ತಂಡವು ಸ್ವತಂತ್ರವಾಗಿ ತನ್ನ ಮುಂದಿನ ಆಲ್ಬಮ್‌ನ ಧ್ವನಿಮುದ್ರಣವನ್ನು ಆರಂಭಿಸಿತ್ತು, ಆನಂತರ ನಿರ್ಮಾಪಕ ಮಾರ್ಕ್‌ ಸ್ಟೆಂಟ್‌ರ ಸಹಯೋಗದೊಂದಿಗೆ ತನ್ನ ಕಾರ್ಯ ನಡೆಸಿತ್ತು. ಆದರೂ, ಯುರೋಪ್‌ ಹಾಗೂ ಉತ್ತರ ಅಮೆರಿಕಾ ಪ್ರವಾಸ ನಡೆಸಿ, 13 ಹಾಡುಗಳನ್ನು ಮೊದಲ ಬಾರಿಗೆ ನುಡಿಸಿದ ನಂತರ, ಬ್ಯಾಂಡ್ 2006ರ ಅಪರಾರ್ಧದಲ್ಲಿ, ನೈಗೆಲ್‌ ಗಾಡ್ರಿಚ್‌ರೊಂದಿಗೆ ಲಂಡನ್‌, ಆಕ್ಸ್ಫರ್ಡ್‌ ಹಾಗೂ (ಇಂಗ್ಲೆಂಡ್‌ನ) ಸಮರ್ಸೆಟ್‌ (ಕೌಂಟಿಯ) ಹಲವು ಗ್ರಾಮಾಂತರ ಸ್ಥಳದಲ್ಲಿ ತನ್ನ ಕಾರ್ಯ ಮುಂದುವರೆಸಿತು. ಸಂಗೀತ ರಚನಾ ಕಾರ್ಯವು ಜೂನ್‌ 2007ರಲ್ಲಿ ಸಂಪೂರ್ಣಗೊಂಡು, ಮುಂದಿನ ತಿಂಗಳು ಇವುಗಳ ಧ್ವನಿಮುದ್ರಣದ ಮಾಸ್ಟರಿಂಗ್‌ ನಡೆಯಿತು.
ಇನ್‌ ರೇನ್ಬೊಸ್‌ ಎಂಬ ರೇಡಿಯೊಹೆಡ್‌ರ ಏಳನೆಯ ಆಲ್ಬಮ್‌ನ್ನು ವಾದ್ಯತಂಡವು 10 ಅಕ್ಟೋಬರ್‌ 2007ರಂದು ತನ್ನ ಸ್ವಂತ ಅಂತರಜಾಲತಾಣದಲ್ಲಿ ಡಿಜಿಟಲ್‌ ಡೌನ್ಲೋಡ್‌ ಮೂಲಕ ಬಿಡುಗಡೆಗೊಳಿಸಿತು. ಇದಕ್ಕೆ ಗ್ರಾಹಕರು ತಮಗಿಷ್ಟವಾದಂತೆ ಹಣ ಪಾವತಿಸಬಹುದು. ಹಣ ಪಾವತಿಸದೆಯೂ ಇರಬಹುದು ಜಾಲತಾಣದ ಏಕೈಕ ಸಲಹೆ, 'ನಿಮಗೆ ಬಿಟ್ಟದ್ದು' ಎಂದಾಗಿತ್ತು. ರೇಡಿಯೊಹೆಡ್‌ ವಾದ್ಯತಂಡವು ಈ ಅನಿರೀಕ್ಷಿತ ಘೋಷಣೆಯನ್ನು ಹತ್ತು ದಿನಗಳ ಮುಂಚೆಯೇ ನೀಡಿದ ಕಾರಣ, ಈ ಅಸಾಮಾನ್ಯ ತಂತ್ರವು ಸಂಗೀತ ಕ್ಷೇತ್ರ ಮತ್ತು ಅದರಾಚೆಗೂ ಬಹಳಷ್ಟು ಗಮನ ಸೆಳೆಯಿತು. ಬಿಡುಗಡೆಯ ದಿನದೊಳಗೆ, 1.2 ದಶಲಕ್ಷ ಡೌನ್ಲೋಡ್‌ಗಳ‌ ಮೂಲಕ ಹಾಡುಗಳು ಮಾರಾಟವಾಗಿದ್ದವು. ಆದರೆ ವಾದ್ಯತಂಡದ ವ್ಯವಸ್ಥಾಪಕ ವೃಂದವು ಅಧಿಕೃತ ಮಾರಾಟ ಅಂಕಿಅಂಶಗಳನ್ನು ಬಿಡುಗಡೆಗೊಳಿಸಲಿಲ್ಲ. 'ಅಂತರಜಾಲ-ಮೂಲಕ-ಮಾತ್ರ' ವಿತರಣೆಯು, ತಮ್ಮ ಆಲ್ಬಮ್‌ನ ನಂತರದ ಚಿಲ್ಲರೆ ಮಾರಾಟವನ್ನು ಹೆಚ್ಚಿಸುವ ಉದ್ದೇಶ ಎಂದು ಸ್ಪಷ್ಟಪಡಿಸಿತು. ‌ ಇಸವಿ 2007ರ ಅಪರಾರ್ಧದಲ್ಲಿ, ಧ್ವನಿಮುದ್ರಣಾ ಅವಧಿಗಳಿಂದ ಎರಡನೆಯ ಡಿಸ್ಕ್‌ ,ಸೇರಿದಂತೆ ಆಲ್ಬಮ್‌ನ ವಿನೈಲ್‌ ಮತ್ತು CD ಆವೃತ್ತಿಗಳು, ಹಾಗೂ ಚಿತ್ರಕೃತಿಗಳಿರುವ ಗಟ್ಟಿರಟ್ಟಿನ ಪುಸ್ತಕ - ಇವೆಲ್ಲವನ್ನೂ ಹೊಂದಿರುವ 'ಡಿಸ್ಕ್‌ಬಾಕ್ಸ್'‌ನ್ನು ಮಾರಾಟ ಮಾಡಿ, ರವಾನಿಸಲಾಯಿತು.
ಇನ್‌ ರೇನ್ಬೊಸ್‌ ಆಲ್ಬಮ್‌ನ್ನು UKಯಲ್ಲಿ XL ರೆಕಾರ್ಡಿಂಗ್ಸ್‌ ಮೂಲಕ ಡಿಸೆಂಬರ್‌‌ 2007ರ ಅಪರಾರ್ಧದಲ್ಲಿ, ಉತ್ತರ ಅಮೆರಿಕಾದಲ್ಲಿ TBD ರೆಕಾರ್ಡ್ಸ್‌ ಮೂಲಕ ಜನವರಿ 2008ರಲ್ಲಿ ಬಿಡುಗಡೆಗೊಳಿಸಲಾಯಿತು. UK ಮತ್ತು US ಎರಡೂ ದೇಶಗಳಲ್ಲಿ ಸಂಗೀತ ಪಟ್ಟಿಗಳಲ್ಲಿ ಅಗ್ರಸ್ಥಾನ ಗಳಿಸಿತು.
USನಲ್ಲಿ ಈ ಆಲ್ಬಮ್‌ನ ಯಶಸ್ಸು, ಆ ದೇಶದಲ್ಲಿ ಕಿಡ್‌ ಎ ನಂತರ ರೇಡಿಯೊಹೆಡ್‌ ತಂಡದ ಅತ್ಯುನ್ನತ ಯಶಸ್ಸಾಗಿತ್ತು. ಆ ಸಮಯದಲ್ಲಿ ತಂಡದ ಐದನೆಯ ಹಾಗೂ UKಯ ಅಗ್ರಸ್ಥಾನದ ಆಲ್ಬಂ. ಆಲ್ಬಮ್‌ನ ಮೊದಲ ಏಕಗೀತೆ ಜಿಗ್ಸಾ ಫಾಲಿಂಗ್‌ ಇಂಟು ಪ್ಲೇಸ್‌ ಜನವರಿ 2008ರಲ್ಲಿ UKಯಲ್ಲಿ ಬಿಡುಗಡೆಯಾಯಿತು. ಈ ಆಲ್ಬಮ್‌ನ ಎರಡನೆಯ ಏಕಗೀತೆ 'ನ್ಯೂಡ್'‌, ಬಿಲ್ಬೋರ್ಡ್‌ ಹಾಟ್‌ 100 ಪಟ್ಟಿಯಲ್ಲಿ 37ನೆಯ ಸ್ಥಾನದೊಂದಿಗೆ ಆರಂಭಿಸಿತು. ಇಸವಿ 1995ರ 'ಹೈ ಅಂಡ್ ಡ್ರೈ' ಈಚೆಗೆ ಪಟ್ಟಿಯಲ್ಲಿ ಸ್ಥಾನ ಪಡೆದ ರೇಡಿಯೊಹೆಡ್ ಮೊದಲ ಗೀತೆ ಹಾಗೂ, 'ಕ್ರೀಪ್‌' ನಂತರ ಇದು USನಲ್ಲಿನ ಮೊದಲ ಟಾಪ್‌ 40 ಹಿಟ್ ಆಗಿತ್ತು. ‌ EMI ಧ್ವನಿಮುದ್ರಣಾ ಕಂಪೆನಿಯು ಜೂನ್‌ 2008ರಲ್ಲಿ Radiohead: The Best Of  ಶೀರ್ಷಿಕೆಯ ಗ್ರೇಟೆಸ್ಟ್‌ ಹಿಟ್ಸ್‌ ಆಲ್ಬಮ್‌ನ್ನು ಬಿಡುಗಡೆಗೊಳಿಸಿತು. ಈ ಸಂಕಲನವು ವಾದ್ಯತಂಡದ ಯಾವುದೇ ಸೂಚನೆ/ಮಾಹಿತಿಯನ್ನು ಒಳಗೊಂಡಿರಲಿಲ್ಲ. ಜೊತೆಗೆ, ಬ್ಯಾಂಡ್ ಈಗಾಗಲೇ ಕಂಪೆನಿಯನ್ನು ತೊರೆದಿದ್ದರಿಂದ ಇನ್‌ ರೇನ್ಬೊಸ್‌ ಆಲ್ಬಮ್‌ನ ಯಾವುದೇ ಹಾಡುಗಳನ್ನು ಹೊಂದಿರಲಿಲ್ಲ. ರೇಡಿಯೊಹೆಡ್‌ ತಂಡವು ಇನ್‌ ರೇನ್ಬೊಸ್‌ ಆಲ್ಬಮ್‌ನ ಹಾಡುಗಳನ್ನು ಏಕಗೀತೆ ಮತ್ತು ವೀಡಿಯೊಗಳ ಮೂಲಕ ಹೊರಡಿಸುವುದನ್ನು ಮುಂದುವರೆಸಿತು. ಜುಲೈ ತಿಂಗಳಲ್ಲಿ 'ಹೌಸ್‌ ಆಫ್‌ ಕಾರ್ಡ್ಸ್‌'ಗಾಗಿ ಡಿಜಿಟಲ್ ರೀತ್ಯಾ ಚಿತ್ರೀಕರಿಸಿದ ವೀಡಿಯೊ ಲಭ್ಯವಾಗಿಸಿತು. ಬಾಡಿಸ್ನ್ಯಾಚರ್ಸ್‌ ಒಂದಿಗೆ 'ಹೌಸ್‌ ಆಫ್‌ ಕಾರ್ಡ್ಸ್'‌ ಸಹ ರೇಡಿಯೊ ಮೂಲಕ ಏಕಗೀತೆಯಾಗಿ ಬಿಡುಗಡೆಯಾಯಿತು. ಸೆಪ್ಟೆಂಬರ್‌ ತಿಂಗಳಲ್ಲಿ ವಾದ್ಯತಂಡವು ತನ್ನ ನಾಲ್ಕನೆಯ ಏಕಗೀತೆ 'ರೆಕಾನರ್‌'ನ್ನು ಘೋಷಿಸಿತು. ಜೊತೆಗೆ 'ನ್ಯೂಡ್‌'ಗಾಗಿ ಆಯೋಜಿಸಿದಂತೆ, ಒಂದು ರಿಮಿಕ್ಸ್‌ ಸ್ಪರ್ಧೆಯನ್ನು ಆಯೋಜಿಸಲಾಯಿತು.
ಇನ್‌ ರೇನ್ಬೊಸ್‌ ಆಲ್ಬಮ್‌ ನಿರೀಕ್ಷೆಗೂ ಮೀರಿದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಇದು ರೇಡಿಯೊಹೆಡ್‌ ತಂಡದ ವೃತ್ತಿಯಲ್ಲಿಯೇ ಅತ್ಯುತ್ತಮ ವಿಮರ್ಶೆಯಾಗಿತ್ತು. ಇನ್‌ ರೇನ್ಬೊಸ್‌ ಆಲ್ಬಮ್‌ ರೇಡಿಯೊಹೆಡ್‌ನ ಮುಂಚಿನ ಆಲ್ಬಮ್‌ಗಿಂತಲೂ ಇನ್ನಷ್ಟು ಗ್ರಹಿಕೆಯಾಗಬಲ್ಲ ಧ್ವನಿಗಳು ಮತ್ತು ಗೀತೆಗಳ ವೈಯಕ್ತಿಕ ಶೈಲಿಯನ್ನು ಹೊಂದಿದೆ ಎಂದು ವಿಮರ್ಶಕರು ಹೊಗಳಿದರು. ಬಿಡುಗಡೆಯಾದ ಒಂದು ವರ್ಷದೊಳಗೆ ಮೂರು ದಶಲಕ್ಷಕ್ಕೂ ಹೆಚ್ಚು ಪ್ರತಿಗಳು ಮಾರಾಟವಾದವು. ಜುಲೈ 2008ರಲ್ಲಿ, ಇನ್‌ ರೇನ್ಬೊಸ್‌ ಮರ್ಕ್ಯುರಿ ಮ್ಯೂಸಿಕ್‌ ಪ್ರೈಜ್‌ನ ಕಿರುಪಟ್ಟಿಗಾಗಿ ನಾಮನಿರ್ದೇಶನ ಗಳಿಸಿತು. ಇಸವಿ 2009ರ ಗ್ರ್ಯಾಮಿ ಪ್ರಶಸ್ತಿ ಸಮಾರಂಭದಲ್ಲಿ, ವಾದ್ಯತಂಡವು ಅತ್ಯುತ್ತಮ ಪರ್ಯಾಯ ಸಂಗೀತ ಆಲ್ಬಮ್‌ ವರ್ಗದಲ್ಲಿ ಪ್ರಶಸ್ತಿ ಗಳಿಸಿತು. ಅದರ ನಿರ್ಮಾಣ ತಂಡವೂ ಸಹ, ಬೆಸ್ಟ್ ಬಾಕ್ಸಡ್ ಅಥವಾ ಸ್ಪೆಷಲ್ ಲಿಮಿಟೆಡ್ ಎಡಿಷನ್ ಪ್ಯಾಕೇಜ್‌ಗಾಗಿ ಪ್ರಶಸ್ತಿ ಗಳಿಸಿತು. ಇನ್ನೂ ಮೂರು ಇತರೆ ನಾಮನಿರ್ದೇಶನಗಳ ಜೊತೆಗೆ, ವಾದ್ಯತಂಡವು ವರ್ಷದ ಆಲ್ಬಮ್‌ಗಾಗಿ ಮೂರನೆಯ ನಾಮನಿರ್ದೇಶನ ಪಡೆಯಿತು. ಜೊತೆಗೆ, ಗಾಡ್ರಿಚ್‌ನ ನಿರ್ಮಾಣ ಕಾರ್ಯ ಹಾಗೂ 'ಹೌಸ್‌ ಆಫ್‌ ಕಾರ್ಡ್ಸ್'‌ ವೀಡಿಯೊಗಾಗಿ ನಾಮನಿರ್ದೇಶನಗಳನ್ನು ಪಡೆಯಿತು. ಇಸವಿ 2008ರ ಮಧ್ಯದಿಂದ 2009ರ ಆರಂಭದವರೆಗೂ, ಇನ್‌ ರೇನ್ಬೊಸ್‌ ಆಲ್ಬಮ್‌ ಉತ್ತೇಜಿಸಲು ರೇಡಿಯೊಹೆಡ್‌ ತಂಡವು ಉತ್ತರ ಅಮೆರಿಕಾ, ಯುರೋಪ್‌, ಜಪಾನ್‌, ಮೆಕ್ಸಿಕೊ ಹಾಗೂ ದಕ್ಷಿಣ ಅಮೆರಿಕಾದ ಪ್ರವಾಸ ನಡೆಸಿತು. ಆಗಸ್ಟ್‌ 2009ರಲ್ಲಿ ತಂಡವು ರೀಡಿಂಗ್‌ ಅಂಡ್‌ ಲೀಡ್ಸ್‌ ಫೆಸ್ಟಿವಲ್‌ ಎಂಬ ಶೀರ್ಷಿಕೆಯಡಿ ಕಾಣಿಸಿಕೊಂಡಿತು.
2009 ಮತ್ತು 2010 ಅವಧಿಗಳು (2009ರಿಂದ ಇಂದಿನವರೆಗೆ)
ಮೇ 2009ರಲ್ಲಿ ತಂಡವು ನಿರ್ಮಾಪಕ ನೈಗೆಲ್‌ ಗಾಡ್ರಿಚ್‌ರೊಂದಿಗೆ ಹೊಸ ಧ್ವನಿಮುದ್ರಣಾ ಅವಧಿಗಳನ್ನು ಆರಂಭಿಸಿತು. ಕೆಲವು ತಿಂಗಳ ಬಳಿಕ, ಆಗಸ್ಟ್‌ನಲ್ಲಿ ರೇಡಿಯೊಹೆಡ್‌ ಈ ಧ್ವನಿಮುದ್ರಣಾ ಅವಧಿಗಳಿಂದ ಎರಡು ಏಕಗೀತೆಗಳನ್ನು ತಮ್ಮ ಅಂತರಜಾಲತಾಣದ ಮೂಲಕ ಬಿಡುಗಡೆಗೊಳಿಸಿತು. ಮೊದಲಿಗೆ, ಕೆಲ ದಿನಗಳ ಹಿಂದೆ ನಿಧನರಾದ, ಮೊದಲನೆಯ ಮಹಾಯುದ್ಧದಲ್ಲಿ ಹೋರಾಡಿದ ಕೊನೆಯದಾಗಿ ಬದುಕುಳಿದಿದ್ದ ಬ್ರಿಟಿಷ್‌ ಯೋಧ ಹ್ಯಾರಿ ಪ್ಯಾಚ್‌ರಿಗೆ ಶ್ರದ್ಧಾಂಜಲಿ ಅರ್ಪಿಸಲು 'ಹ್ಯಾರಿ ಪ್ಯಾಚ್‌ (ಇನ್‌ ಮೆಮೊರಿ ಆಫ್‌)'ನ್ನು ಧ್ವನಿಮುದ್ರಣ ಮಾಡಲಾಗಿತ್ತು. ಈ ಹಾಡನ್ನು £1 ಬೆಲೆಗೆ ಮಾರಲಾಗಿ, ಇದರಿಂದ ಬಂದ ಆದಾಯವನ್ನು ಬ್ರಿಟಿಷ್‌ ಲೀಜನ್‌ಗೆ(ಮಾಜಿ ಯೋಧರ ಸಂಘ)ದಾನ ಮಾಡಲಾಯಿತು. ತಮ್ಮ ಯುದ್ಧದ ಅನುಭವಗಳ ಕುರಿತು ಸ್ವತಃ ಪ್ಯಾಚ್‌ರ ವೃತ್ತಾಂತಗಳನ್ನು ಅಧರಿಸಿದ ಗೀತೆಯನ್ನು ಥೊಮ್‌ ಯಾರ್ಕ್‌ ರಚಿಸಿ ಹಾಡಿದ್ದಾರೆ. ಇದಕ್ಕೆ ಜಾನಿ ಗ್ರೀನ್ವುಡ್‌ ತಂತಿವಾದ್ಯಮೇಳ ಹಿನ್ನೆಲೆ ಒದಗಿಸಿದ್ದರು. ಅದೇ ತಿಂಗಳಲ್ಲಿ ಇನ್ನೂ ಕೆಲ ದಿನಗಳ ನಂತರ,ದೀಸ್‌ ಆರ್‌ ಮೈ ಟ್ವಿಸ್ಟೆಡ್‌ ವರ್ಡ್ಸ್‌ ಎಂಬ ಹಾಡು ಉಚಿತ ಡೌನ್ಲೋಡ್‌ ಅಥವಾ ಟೊರೆಂಟ್‌ ಮೂಲಕ ಲಭ್ಯವಾಯಿತು. ಚಿತ್ರಗಳ ಡಿಜಿಟಲ್‌ ಸಂಪುಟವೂ ಸಹ ಇದರಲ್ಲಿ ಸೇರಿಸಲಾಗಿತ್ತು. ವಾದ್ಯತಂಡದ ಇತ್ತೀಚೆಗಿನ ಸ್ಟುಡಿಯೊ ಅವಧಿಗಳ ಮೊದಲ ಕೆಲವು ಹಾಡುಗಳಲ್ಲಿ ಇದೂ ಒಂದಾಗಿತ್ತು; ರೇಡಿಯೊಹೆಡ್‌ನ ಇನ್‌ ರೇನ್ಬೊಸ್ ‌ ಪ್ರವಾಸದ ಅಂತಿಮ ದಿನಾಂಕಗಳಂದು ಆಗಸ್ಟ್‌ ಉತ್ಸವದ ಅಂಗವಾಗಿ ನಡೆಯುವ ಕಾರ್ಯಕ್ರಮಗಳಲ್ಲಿ ಈ ಹಾಡನ್ನು ನುಡಿಸುವ ಸಾಧ್ಯತೆಯಿತ್ತೆಂದು ಎಂದು ಜಾನಿ ಗ್ರೀನ್ವುಡ್‌ ವಿವರಿಸಿದರು.
ರೇಡಿಯೊಹೆಡ್ ತಂಡವು‌ ಪೂರ್ಣಪ್ರಮಾಣದ ಆಲ್ಬಮ್‌ಗಳಿಂದ EPಗಳ ಬಿಡುಗಡೆಯತ್ತ ಗಮನ ಹರಿಸುವ ಇಂಗಿತವಿದೆ; ಇದರಲ್ಲಿ ವಾದ್ಯವೃಂದದ ಸಂಗೀತದ EP ಕೂಡ ಹೊರತರುವ ಸಾಧ್ಯತೆಯಿದೆ ಎಂದು ಯಾರ್ಕ್‌ ಇಸವಿ 2009ರ ಮಧ್ಯದಲ್ಲಿ NME ಗಾಗಿ ನೀಡಿದ ಸಂದರ್ಶನವೊಂದರಲ್ಲಿ ತಿಳಿಸಿದರು. ‌ ಆದರೆ, ವಾದ್ಯತಂಡವು ತನ್ನ ಮುಂದಿನ ಆಲ್ಬಮ್‌‌ ಕುರಿತು ಅವಧಿಯನ್ನು ಜನವರಿ 2010ರಲ್ಲಿ ಆರಂಭಿಸುವುದೆಂದು ಒ'ಬ್ರಿಯೆನ್‌ ಡಿಸೆಂಬರ್‌ 2009ರ ಮಧ್ಯದಲ್ಲಿ ತಂಡದ ಜಾಲತಣದಲ್ಲಿ ನಮೂದಿಸಿದರು. ಅವರು ಹೇಳಿದ ಪ್ರಕಾರ, 'ಸದ್ಯಕ್ಕೆ ನಮ್ಮ ತಂಡದಲ್ಲಿ ಸಂಚಲನ ಬಹಳ ಅದ್ಭುತವಾಗಿದೆ. ನಾವೆಲ್ಲರೂ ಬರುವ ಜನವರಿಯಲ್ಲಿ ಸ್ಟುಡಿಯೊಗೆ ಹೋಗಿ, ಕಳೆದ ಬೇಸಿಗೆಯಲ್ಲಿ ಆರಂಭಿಸಿದ ಕಾರ್ಯವನ್ನು ಮುಂದುವರೆಸುವೆವು... 10 ವರ್ಷಗಳ ಹಿಂದೆ ನಾವೆಲ್ಲರೂ ಒಟ್ಟಿಗೆ (ವಾದ್ಯತಂಡ) ಕಿಡ್‌ ಎ ನೆಲೆಯಲ್ಲಿದ್ದೆವು... ಆ ರೆಕಾರ್ಡ್‌ ಬಗ್ಗೆ ಹೆಮ್ಮೆಪಟ್ಟರೂ, ಅದು ತಮಾಷೆ ಮಾಡುವ ತಾಣವಾಗಿರಲಿಲ್ಲ... ನಾವು ಇಂದು ಖಂಡಿತವಾಗಿ ವಿಭಿನ್ನ ವಾದ್ಯತಂಡವಾಗಿದ್ದೇವೆ ಎಂಬುದು ಭರವಸೆಯ ಸಂಗತಿಯಾಗಿದೆ. ಅದರ ಅರ್ಥ ನಮ್ಮ ಸಂಗೀತವು ಬೇರೆ ಶೈಲಿಯದ್ದು ಹಾಗೂ ಅದು ನಮ್ಮ ಆಟದ ಗುರಿ.'
ಶೈಲಿ ಮತ್ತು ಗೀತೆ-ರಚನೆ
ಕ್ವೀನ್‌, ಸ್ಕಾಟ್‌ ವಾಕರ್‌ ಹಾಗೂ ಎಲ್ವಿಸ್‌ ಕಾಸ್ಟೆಲೊ ರೇಡಿಯೊಹೆಡ್‌ ತಂಡದ ಸದಸ್ಯರ ಮೇಲೆ ಆರಂಭಿಕ ಹಂತದಲ್ಲಿ ಪ್ರಭಾವ ಬೀರಿದ್ದರು; ಜಾಯ್‌ ಡಿವಿಷನ್‌ ಮತ್ತು ಮ್ಯಾಗಜೀನ್‌, R.E.M., ಪಿಕ್ಸೀಸ್‌, ದಿ ಸ್ಮಿತ್ಸ್‌ ಹಾಗೂ ಸೊನಿಕ್‌ ಯೂತ್‌ ಅಂತಹ ಪೋಸ್ಟ್-ಪಂಕ್‌ಸಂಗೀತ ಸಹ ರೇಡಿಯೊಹೆಡ್‌ ತಂಡದವರಿಗೆ ಸ್ಫೂರ್ತಿಯಾದವು.
1990ರ ದಶಕದ ಮಧ್ಯದಲ್ಲಿ ರೇಡಿಯೊಹೆಡ್‌ ತಂಡವು ವಿದ್ಯುನ್ಮಾನ ಸಂಗೀತ, ಅದರಲ್ಲೂ ವಿಶಿಷ್ಟವಾಗಿ DJ ಷ್ಯಾಡೊರ ಸಂಗೀತದಲ್ಲಿ ಆಸಕ್ತಿ ವಹಿಸಲಾರಂಭಿಸಿತು. ತನ್ನ ಒಕೆ ಕಂಪ್ಯೂಟರ್ ‌ ಆಲ್ಬಮ್‌ ಮೇಲೆ ಇದು ಭಾಗಶಃ ಪ್ರಭಾವ ಬೀರಿತ್ತೆಂದು ರೇಡಿಯೊಹೆಡ್‌ ಹೇಳಿಕೊಂಡಿದೆ. ಆಲ್ಬಮ್‌ ಮೇಲೆ ಮೈಲ್ಸ್‌ ಡೇವಿಸ್‌ ಹಾಗೂ ಎನಿಯೊ ಮೊರಿಕೊನ್‌, ಜೊತೆಗೆ 1960ರ ದಶಕದ ರಾಕ್‌ ಶೈಲಿಯ ಸಂಗೀತ ತಂಡಗಳಾದ ದಿ ಬೀಟಲ್ಸ್‌ ಹಾಗೂ ದಿ ಬೀಚ್‌ ಬಾಯ್ಸ್‌ ಇತರೆ ಪ್ರಭಾವಗಳಾಗಿದ್ದವು. OK ಕಂಪ್ಯೂಟರ್‌ ನ ಧ್ವನಿಯ ಹಿಂದೆ ಸಂಯೋಜಕ ಕ್ರಿಝ್ಟಾಫ್‌ ಪೆಂಡೆರೆಕಿ ಸ್ಫೂರ್ತಿಯಾಗಿದ್ದರೆಂದು ಕೂಡ ಜಾನಿ ಗ್ರೀನ್ವುಡ್‌ ಉದಾಹರಿಸಿದರು.
ಕಿಡ್‌ ಎ ಹಾಗೂ ಆಮ್ನೆಸಿಯಾಕ್‌ ಆಲ್ಬಮ್‌ಗಳ ವಿದ್ಯುನ್ಮಾನ ಶೈಲಿಯ ಹಿಂದೆ, ಥಾಮ್‌ ಯಾರ್ಕ್‌ ಗ್ಲಿಚ್‌, ಆಂಬಿಯೆಂಟ್ ಟೆಕ್ನೊ ಹಾಗೂ IDM ಶೈಲಿಗಳ ಮೆಚ್ಚುಗೆಯ ಫಲವಾಗಿತ್ತು. ವಾರ್ಪ್‌ ರೆಕಾರ್ಡ್ಸ್‌ನ ಆಟೆಕ್ರ್‌ ಹಾಗೂ ಎಫೆಕ್ಸ್‌ ಟ್ವಿನ್ನಂತಹ ವಾದ್ಯತಂಡಗಳ ಕಲಾವಿದರು ಈ ಶೈಲಿಯಲ್ಲಿ ಸಂಗೀತ ರಚಿಸುತ್ತಿದ್ದರು. ಚಾರ್ಲ್ಸ್‌ ಮಿಂಗಸ್‌, ಅಲೀಸ್‌ ಕೊಲ್ಟ್ರೇನ್‌ ಮತ್ತು ಮೈಲ್ಸ್‌ ಡೇವಿಸ್‌, ಹಾಗೂ 1970ರ ದಶಕದಲ್ಲಿ ಕ್ಯಾನ್‌ ಮತ್ತು ನೌ! ಅಂತಹ ಕ್ರಾಟ್ರಾಕ್‌ ವಾದ್ಯತಂಡಗಳ ಜಾಝ್‌ ಶೈಲಿಯ ಸಂಗೀತವು ಈ ಅವಧಿಗಳಲ್ಲಿ ಗಮನಾರ್ಹ ಪ್ರಭಾವ ಬೀರಿತ್ತು.
ಭಾರತ-ಪಾಕಿಸ್ತಾನ ಯುದ್ಧಗಳು
ಭಾರತ ಹಾಗೂ ಪಾಕಿಸ್ತಾನ ಇವರಡೂ ದೇಶಗಳು ಒಟ್ಟಿಗೇ ಆಗಷ್ಟ್ ೧೯೪೭ರಲ್ಲಿ ಸ್ವಾತಂತ್ರ್ಯವನ್ನು ಪಡೆದುದರಿಂದ, ಇವೆರಡೂ ದೇಶಗಳ ನಡುವೆ ಮೂರು ದೊಡ್ಡ ಯದ್ಧಗಳು ಹಾಗೂ ಒಂದು ಸಣ್ಣ ಪ್ರಮಾಣದ ಯದ್ಧವು ನಡೆಯಿತು. ಎಲ್ಲಾ ಯುದ್ಧಗಳು ವಿವಾದಿತ ಕಾಶ್ಮೀರದ ಸಲುವಾಗಿ ನಡೆದಿತ್ತು ಆದರೆ ೧೯೭೧ನೇ ಇಸವಿಯ ಯುದ್ಧವು ಮಾತ್ರ ಇದಕ್ಕೆ ಅಪವಾದವಾಗಿತ್ತು. ಈ ಯುದ್ಧಕ್ಕೆ ಜನಾಂಗ ಹತ್ಯೆಯು ಹಾಗೂ ಅದರಿಂದಾಗಿ ಪೂರ್ವ ಪಾಕಿಸ್ತಾನದಲ್ಲಿ ಉಂಟಾದ ತೊಂದರೆಗಳೇ ಕಾರಣವಾಗಿದ್ದವು, ಇದರ ಪರಿಣಾಮವಾಗಿ ಬಾಂಗ್ಲಾದೇಶವು ಸ್ವಾತಂತ್ರ್ಯವನ್ನು ಪಡೆಯಿತು.
ರೇಡಿಯೊಹೆಡ್‌
ಶೈಲಿ ಮತ್ತು ಗೀತೆ-ರಚನೆ
ಜಾನಿ ಗ್ರೀನ್ವುಡ್‌ 20ನೆಯ ಶತಮಾನದ ಶಾಸ್ತ್ರೀಯ ಸಂಗೀತದಲ್ಲಿ ಆಸಕ್ತಿಯೂ ಪಾತ್ರವಹಿಸಿತ್ತು. ಪೆಂಡೆರೆಕಿ ಮತ್ತು ಸಂಯೋಜಕ ಒಲಿವಿಯರ್‌ ಮೆಸಿಯೆನ್‌- ಇವರಿಬ್ಬರ ಪ್ರಭಾವವು ಸ್ಪಷ್ಟವಾಗಿತ್ತು. ಏಕೆಂದರೆ, ಒಕೆ ಕಂಪ್ಯೂಟರ್ ‌ ಮತ್ತು ಆನಂತರದ ಆಲ್ಬಮ್‌ಗಳಲ್ಲಿ ಗ್ರೀನ್ವುಡ್‌ ಓಂಡ್‌ ಮರ್ಟೆನೊಎಂಬ ಮೆಸಿಯೆನ್‌ ಜನಪ್ರಿಯಗೊಳಿಸಿದ ಮುಂಚಿನ ಎಲೆಕ್ಟ್ರಾನಿಕ್ ವಾದ್ಯವನ್ನು ನುಡಿಸಿದ್ದರು. ಹೇಯ್ಲ್‌ ಟು ದಿ ಥೀಫ್‌ ಆಲ್ಬಮ್ ರಚನಾಕಾರ್ಯ ನಡೆಸುತ್ತಿದ್ದಾಗ, ರೇಡಿಯೋಹೆಡ್‌ ವಾದ್ಯತಂಡವು ಗಿಟಾರ್‌ ರಾಕ್‌ ಶೈಲಿಯ ಮೇಲೆ ಪುನಃ ಒತ್ತು ನೀಡಿತ್ತು. ಈ ಅವಧಿಯಲ್ಲಿ ರೇಡಿಯೊಹೆಡ್‌ ತಂಡಕ್ಕೆ ದಿ ಬೀಟಲ್ಸ್‌, ದಿ ರೋಲಿಂಗ್‌ ಸ್ಟೋನ್ಸ್‌ ಹಾಗೂ ವಿಶಿಷ್ಟವಾಗಿ ನೀಲ್‌ ಯಂಗ್‌ ಸ್ಫೂರ್ತಿಯಾಗಿದ್ದವೆಂದು ಹೇಳಲಾಗಿದೆ. ಇನ್‌ ರೇನ್ಬೊಸ್ ‌ ಆಲ್ಬಮ್ ಧ್ವನಿಮುದ್ರಣದ ಆರಂಭದಿಂದಲೂ, ಜೋರ್ಕ್‌, ಲಯರ್ಸ್‌, ಮೋಡ್‌ಸೆಲೆಕ್ಟರ್‌ ಹಾಗೂ ಸ್ಪ್ಯಾಂಕ್‌ ರಾಕ್‌ ಸೇರಿದಂತೆ ರಾಕ್‌, ವಿದ್ಯುನ್ಮಾನ, ಹಿಪ್‌-ಹಾಪ್‌ ಮತ್ತು ಪ್ರಾಯೋಗಿಕ ಸಂಗೀತಗಾರರು ಪ್ರಭಾವ ಬೀರಿದ್ದರೆಂದು ರೇಡಿಯೊಹೆಡ್‌ ತಂಡದವರು ತಿಳಿಸಿದ್ದಾರೆ.
ಭಾರತ-ಪಾಕಿಸ್ತಾನ ಯುದ್ಧಗಳು
ಇತರ ಯುದ್ಧಗಳು
೧೯೯೯ ರಲ್ಲಿ ಕಾರ್ಗಿಲ್ ಯುದ್ದ
ರೇಡಿಯೊಹೆಡ್‌
ಶೈಲಿ ಮತ್ತು ಗೀತೆ-ರಚನೆ
ರೇಡಿಯೊಹೆಡ್‌ ತಂಡ ರಚನೆಯಾದಾಗಿನಿಂದಲೂ, ಯಾರ್ಕ್‌ ಪ್ರಮುಖ ಗೀತರಚನೆಕಾರರಾಗಿದ್ದಾರೆ. ಆದರೆ, ಸಂಗೀತದ ದೃಷ್ಟಿಯಿಂದ, ಹಾಡಿನ ರಚನೆಯು ಸಹಯೋಗದ ಪ್ರಯತ್ನವಾಗಿದೆ. ತಂಡದ ಸದಸ್ಯರು ನೀಡಿದ ಸಂದರ್ಶನಗಳಲ್ಲಿ ಗಮನಿಸಿದಂತೆ, ಈ ಪ್ರಕ್ರಿಯೆಯಲ್ಲಿ ಎಲ್ಲಾ ಸದಸ್ಯರದೂ ಕೊಡುಗೆಯುಂಟು. ಇದರ ಫಲವಾಗಿ, ತಂಡದ ಎಲ್ಲ ಹಾಡುಗಳಿಗೂ ಅಧಿಕೃತವಾಗಿ 'ರೇಡಿಯೊಹೆಡ್' ಎಂದಲೇ ಮನ್ನಣೆ ನೀಡಲಾಗಿದೆ. ಕಿಡ್‌ ಎ/ಆಮ್ನೆಸಿಯಾಕ್‌ ಆಲ್ಬಮ್‌ ರಚನಾ ಅವಧಿಗಳಲ್ಲಿ ರೇಡಿಯೊಹೆಡ್‌ ತಂಡದ ಸಂಗೀತ ಶೈಲಿಯಲ್ಲಿ ಬದಲಾವಣೆ ಹಾಗೂ ತಂಡದ ಕಾರ್ಯರೀತಿಯಲ್ಲಿ ಇನ್ನಷ್ಟು ಗಮನಾರ್ಹ ಬದಲಾವಣೆಗಳಾದವು. ವಾದ್ಯತಂಡವು ಸಹಜ ರಾಕ್‌ ಶೈಲಿಯ ಸಂಗೀತ ವಾದ್ಯಗೀತೆರಚನೆಯಿಂದ ವಿದ್ಯುನ್ಮಾನ ಧ್ವನಿಗೆ ಒತ್ತು ನೀಡುವತ್ತ ಸಾಗಿದಾಗಿನಿಂದಲೂ, ತಂಡದ ಸದಸ್ಯರು ಸಂದರ್ಭಕ್ಕೆ ಹೆಚ್ಚು ಹೊಂದಿಕೊಂಡು,ಈಗ ನಿರ್ದಿಷ್ಟ ಗೀತೆಯ ಅಗತ್ಯಗಳಿಗೆ ಅನುಗುಣವಾಗಿ ನಿಯಮಿತವಾಗಿ ಸಂಗೀತವಾದ್ಯ ಬದಲಿಸುತ್ತಾರೆ. ಉದಾಹರಣೆಗೆ, ಕಿಡ್‌ ಎ ಮತ್ತು ಆಮ್ನೆಸಿಯಾಕ್‌  ಆಲ್ಬಮ್‌ಗಳಲ್ಲಿ ಯಾರ್ಕ್‌ ಕೀಬೋರ್ಡ್‌ ಹಾಗೂ ಬಾಸ್‌ ನುಡಿಸಿದರೆ, ಜಾನಿ ಗ್ರೀನ್ವುಡ್ ಆಗಾಗ್ಗೆ ಗಿಟಾರ್‌ಗಿಂತಲೂ ಹೆಚ್ಚಾಗಿ ಓಂಡ್‌ ಮರ್ಟೆನೊ ನುಡಿಸುತ್ತಿದ್ದರು. ಬಾಸ್‌ ವಾದಕ ಕೊಲಿನ್‌ ಗ್ರೀನ್ವುಡ್‌ ಸ್ಯಾಂಪ್ಲಿಂಗ್‌ ನುಡಿಸುತ್ತಿದ್ದರು. ಒ'ಬ್ರಿಯೆನ್‌ ಮತ್ತು ಸೇಲ್ವೇ ಡ್ರಮ್‌ ಮೆಷಿನ್ಸ್‌ ಹಾಗೂ ಡಿಜಿಟಲ್‌ ಮ್ಯಾನಿಪುಲೇಷನ್‌ ಬಳಸುತ್ತಿದ್ದರು. ಈ ಹೊಸ ಧ್ವನಿಯಲ್ಲಿ ಅವರು ಕ್ರಮವಾಗಿ ತಮ್ಮ ಪ್ರಾಥಮಿಕ ವಾದ್ಯಗಳಾದ ಗಿಟಾರ್‌ ಮತ್ತು ತಾಳವಾದ್ಯಗಳನ್ನು‌ ಅಳವಡಿಸಲು ಹೊಸ ರೀತಿಗಳನ್ನು ಪರಿಶೋಧಿಸುತ್ತಿದ್ದರು. ಯಾವುದೇ ಬಿಗು ವಾತಾವರಣವಿಲ್ಲದೆ ನಡೆದ ಹೇಯ್ಲ್‌ ಟು ದಿ ಥೀಫ್‌ ಅಲ್ಬಮ್‌ ಧ್ವನಿಮುದ್ರಣಾ ಅವಧಿಯು, ರೇಡಿಯೊಹೆಡ್‌ ತಂಡದಲ್ಲಿ ಹೊಸ ರೀತಿಯ ಸೃಜನಶೀಲತೆಗೆ ಕಾರಣವಾಯಿತು. ಸ್ವತಃ ಯಾರ್ಕ್‌ ಅವರೇ ಸಂದರ್ಶನಗಳಲ್ಲಿ ಒಪ್ಪಿಕೊಂಡ ಪ್ರಕಾರ, 'ತಂಡದಲ್ಲಿ [ಅವರ] ಪ್ರಾಬಲ್ಯವು ಸಂಪೂರ್ಣ ಅಸಮತೋಲನದಿಂದ ಕೂಡಿದ್ದು,[ತಾವು] ಇತರರ ಅಧಿಕಾರವನ್ನು ಹೇಗಾದರೂ ಮಾಡಿ ತಲೆಕೆಳಗು ಮಾಡುವಷ್ಟಿತ್ತು. ಆದರೆ... ಈಗ ಇದು ನಿಜಕ್ಕೂ ಬಹಳ ಅನುಕೂಲಕರವಾಗಿದೆ, ಹಿಂದಿನಕ್ಕಿಂತಲೂ ಪ್ರಜಾಪ್ರಭುತ್ವ ಶೈಲಿಯಲ್ಲಿದೆ.'
ಸಹಯೋಗಿಗಳು
right|thumb|ಸ್ಟ್ಯಾನ್ಲೇ ಡಾನ್ವುಡ್‌ ಮತ್ತು ಚಾಕ್‌ (ಥಾಮ್‌ ಯಾರ್ಕ್‌)ರಿಂದ ಕಿಡ್‌ ಏ ಗಾಗಿ 'ಮಾಡಿಫೈಡ್‌ ಬಿಯರ್‌' ಲಾಂಛನ ರೇಡಿಯೊಹೆಡ್‌ ತಂಡವು ತನ್ನ ನಿರ್ಮಾಪಕ ನೈಗೆಲ್‌ ಗಾಡ್ರಿಚ್‌ ಹಾಗೂ ರೇಖಾಚಿತ್ರಕಲಾವಿದ ಸ್ಟ್ಯಾನ್ಲೇ ಡಾನ್ವುಡ್‌ರೊಂದಿಗೆ ನಿಕಟ ಸಂಬಂಧವಿಟ್ಟುಕೊಂಡಿದೆ. ದಿ ಬೆಂಡ್ಸ್ ‌ ಆಲ್ಬಮ್‌ ರಚನೆ ಆರಂಭದಿಂದ ರೇಡಿಯೊಹೆಡ್‌ ತಂಡದೊಂದಿಗೆ ತಮ್ಮ ಸಹಯೋಗ ಆರಂಭಿಸಿ ಖ್ಯಾತಿ ಪಡೆದ ಗಾಡ್ರಿಚ್‌, ಒಕೆ ಕಂಪ್ಯೂಟರ್ ‌ ಆಲ್ಬಮ್‌ನೊಂದಿಗೆ ಮೊದಲ ಬಾರಿ ನಿರ್ಮಾಪಕರಾದರು. ಬೀಟಲ್ಸ್‌ ತಂಡದ ಜಾರ್ಜ್‌ ಮಾರ್ಟಿನ್‌ರನ್ನು ಐದನೆಯ ಬೀಟಲ್‌ ಎಂದು ಕರೆಯುವಂತೆ, ನೈಗೆಲ್‌ರನ್ನು ಕೆಲವೊಮ್ಮೆ ರೇಡಿಯೊಹೆಡ್‌ನ 'ಆರನೆಯ ಸದಸ್ಯ' ಎಂದು ಉಲ್ಲೇಖಿಸಲಾಯಿತು. ತಂಡದ ಇನ್ನೊಬ್ಬ ದೀರ್ಘಕಾಲಿಕ ಸದಸ್ಯ ಡಾನ್ವುಡ್‌, 1994ರಿಂದಲೂ ರೇಡಿಯೊಹೆಡ್‌ ತಂಡದ ಆಲ್ಬಮ್‌ ರಕ್ಷಾಪುಟದ ಮತ್ತು ಕಲಾವಿನ್ಯಾಸದ ಜವಾಬ್ದಾರಿ ನಿರ್ವಹಿಸಿದ್ದಾರೆ. ಗ್ರಂಥಾಲಯದ ಪುಸ್ತಕದಂತೆ ನಿರೂಪಿಸಲಾದ ಆಮ್ನೆಸಿಯಾಕ್‌ ಅಲ್ಬಮ್‌ನ ವಿಶೇಷ ಆವೃತ್ತಿಗಾಗಿ 2002ರಲ್ಲಿ ಯಾರ್ಕ್‌ ಮತ್ತು ಡಾನ್ವುಡ್‌ ಗ್ರ್ಯಾಮಿ ಪ್ರಶಸ್ತಿ ಗಳಿಸಿದರು. ಇತರೆ ಸಹಯೋಗಿಗಳಲ್ಲಿ ಡಿಲ್ಲಿ ಜೆಂಟ್‌ ಮತ್ತು ಪೀಟರ್‌ ಕ್ಲೆಮೆಂಟ್ಸ್‌ ಇದ್ದಾರೆ. ಜೆಂಟ್‌ ಒಕೆ ಕಂಪ್ಯೂಟರ್‌ ಆಲ್ಬಮ್‌ನಿಂದ ಹಿಡಿದು ರೇಡಿಯೊಹೆಡ್‌ ತಂಡದ ಎಲ್ಲಾ ಸಂಗೀತ ವೀಡಿಯೊಗಳನ್ನು ಸಿದ್ಧಪಡಿಸುವ ಜವಾಬ್ದಾರಿ ನಿರ್ವಹಿಸಿದ್ದಾರೆ. ಪ್ರತಿಯೊಂದು ಕಾರ್ಯಕ್ಕೂ ಸೂಕ್ತವಾದ ನಿರ್ದೇಶಕರನ್ನು ಆನ್ವೇಷಿಸುವಲ್ಲಿ ತಂಡಕ್ಕೆ ನೆರವಾಗಿದ್ದಾರೆ. ತಂಡದ ಲೈವ್‌ ಟೆಕ್ನಿಷಿಯನ್‌ ಪೀಟರ್‌ ಕ್ಲೆಮೆಂಟ್ಸ್‌ (ಅಡ್ಡಹೆಸರು 'ಪ್ಲ್ಯಾಂಕ್') ದಿ ಬೆಂಡ್ಸ್‌ ‌ ಮುಂಚಿನ ಕಾಲದಿಂದಲೂ ರೇಡಿಯೊಹೆಡ್‌ ತಂಡದೊಂದಿಗೆ ಕಾರ್ಯನಿರ್ವಹಿಸಿದ್ದಾರೆ. ಅವರು ಸ್ಟುಡಿಯೊ ಧ್ವನಿಮುದ್ರಣ ಹಾಗೂ ಕಾರ್ಯಕ್ರಮ ಸಂಗೀತಗೋಷ್ಠಿಗಳಿಗಾಗಿ ತಂಡದ ಸದಸ್ಯರಿಗಾಗಿ ವಾದ್ಯಗಳನ್ನು ಸಿದ್ಧಪಡಿಸುವರು.
ಹೆಗ್ಗಡದೇವನಕೋಟೆ
ಹೆಗ್ಗಡದೇವನ ಕೋಟೆ ಇದು ಮೈಸೂರು ಜಿಲ್ಲೆಯ ತಾಲೂಕಾಗಿದ್ದು, ಅರಣ್ಯ ಸಂಪತ್ತನ್ನು ಹೊಂದಿರುವ ಕಾಡುಪ್ರಾಣಿಗಳಿಗೆ ಆವಾಸ ಸ್ಥಳವಾಗಿದೆ. ಇಲ್ಲಿ ನಾಲ್ಕು ನದಿಗಳು ಹರಿಯುತ್ತಿದ್ದು, ಅವುಗಳಲ್ಲಿ ಕಬಿನಿ ಪ್ರಮುಖವಾಗಿದೆ. ಇಲ್ಲಿಯ ಜನರ ಪ್ರಮುಖ ಕಸುಬು ಕೃಷಿ. ರಾಗಿ, ಹತ್ತಿ, ಜೋಳ, ಭತ್ತ ಮುಂತಾದ ವಾಣಿಜ್ಯ ಹಾಗೂ ಆಹಾರಬೆಳೆಗಳನ್ನು ಬೆಳೆಯಲಾಗುತ್ತದೆ.
ಹೆಗ್ಗಡದೇವನ ಕೋಟೆ ತಾಲ್ಲೂಕಿನ ಇತಿಹಾಸ ಹಾಗೂ ಭೌಗೋಳಿಕ ಹಿನ್ನಲೆ
'ಹೆಗ್ಗಡದೇವನಕೋಟೆ ಕರ್ನಾಟಕ ರಾಜ್ಯದ ಕೇರಳ ಗಡಿ ಭಾಗದಲ್ಲಿರುವ ತಾಲ್ಲೂಕುಇದು ಸುಮಾರು ೧೬೨೨ ಚದರ ಕಿ ಮೀ ವಿಸ್ತೀರ್ಣ ಹೊಂದಿದ್ದು ಮೈಸೂರಿನ  ನೈಋತ್ಯ ಭಾಗದಲ್ಲಿದೆ,ಇದರ ಪಶ್ಚಿಮ ಮತ್ತು ದಕ್ಚಿಣ ಭಾಗಗಳು ದಟ್ಟವಾದ ಅರಣ್ಯದಿಂದ ಆವೃತವಾಗಿದೆ. ಈ ತಾಲ್ಲೂಕಿನಲ್ಲಿ ಭೂಮಿಯು ಹೆಚ್ಚಾಗಿ ಕಪ್ಪು ಹಾಗೂ ಕೆಂಪು ಮಣ್ಣನ್ನು ಹೊಂದಿದ್ದು ವ್ಯವಸಾಯಕ್ಕೆ ಯೋಗ್ಯವಾಗಿದೆ ಇಲ್ಲಿ ಪ್ರಮುಖ ವಾಗಿ ನಾಲ್ಕುಜಲಾಶಯಗಳು ಹರಿಯುತ್ತಿದ್ದರು ಮಳೆಯಾಶ್ರಿತ ರೈತರು ಹಾಗೂ ಜಮೀನುಗಳೆ ಹೆಚ್ಚು ಈ ಕಾರಣದಿಂದಾಗಿ  ಮಳೆಯನ್ನೇ ನಂಬಿಕೊಂಡು ವರ್ಷಕ್ಕೆ ಎರಡು ಬಾರಿ ಬೆಳೆ ತೆಗೆಯಲಾಗುತ್ತದೆ. ಇಲ್ಲಿ ಅಪಾರವಾಗಿ ಅರಣ್ಯ ಸಂಪತ್ತಿದ್ದು ಕಾಡುಕುರುಬ ಜೇನು ಕುರುಬ ಸೋಲಿಗ ಪಣಿಯ ಯರವ ಹಾಡಿಗಳಲ್ಲಿ ವಾಸಮಾಡುವುದರೊಂದಿಗೆ ಹುಲಿ ಜಿಂಕೆ ಕಾಡುನಾಯಿ ಕಾಡೆಮ್ಮೆ ಮುಂತಾದ ಪ್ರಮುಖ ಪ್ರಾಣಿಗಳ ವಾಸಸ್ತಾನ ವಾಗಿದೆ ಏಷ್ಯಾದಲ್ಲೇ ಹೆಚ್ಚಾಗಿ ಈ ಭಾಗದಲ್ಲಿ ಆನೆಗಳಿರುವುದನ್ನು ನಾವು ಕಾಣಬಹುದಾಗಿದೆ.
ಪೂರ್ವ ಇತಿಹಾಸ
ಮೈಸೂರು ಒಡೆಯರ ಸಾಮಂತನಾದ ಹೆಗ್ಗಡದೇವನು ಇಲ್ಲಿ ಆಳ್ವಿಕೆ ನಡೆಸುತ್ತಿದ್ದನು ಈ ನಾಡಿಗೆ ಮೊದಲು ಪುನ್ನಾಟ ಎಂಬ ಹೆಸರಿತ್ತು ಈ ಪುನ್ನಾಟ ಪ್ರದೇಶವನ್ನು ಹೋಯ್ಸಳ ಹಾಗೂ ವಿಜಯನಗರದ ಅರಸರೂ ಕೂಡ ಆಳಿದ್ದಕ್ಕೆ ಇಂದಿಗೂ ಹಲವಾರು ಶಾಸನಗಳು ಇಲ್ಲಿ ಲಭ್ಯವಾಗಿವೆ. ಹೆಗ್ಗಡದೇವನು ಈ ನಾಡಿನಲ್ಲಿ ಮಣ್ಣಿನಿಂದ ಕೋಟೆಯನ್ನು ಕಟ್ಟಿದ್ದರಿಂದ ಇದಕ್ಕೆ ಅವನಹೆಸರಲ್ಲೇ ಹೆಗ್ಗಡದೇವನ ಕೋಟೆ ಎಂಬುದಾಗಿ ಕರೆಯಲಾಯಿತು.
ಉಲ್ಲೇಖಗಳು
ವರ್ಗ:ಮೈಸೂರು ಜಿಲ್ಲೆಯ ತಾಲೂಕುಗಳು
ವರದರಾಜ ಆದ್ಯ
(೧೯೨೩-೧೯೮೮)
ಮುಂಬಯಿನಗರದಲ್ಲಿ ವಾಸಿಸುತ್ತಿದ್ದ, 'ಶ್ರೀ ವರದರಾಜ ಆದ್ಯರಿಗೆ, ಕನ್ನಡ ನಾಡಿನ ಜನ,ನುಡಿ, ಸಂಸ್ಕೃತಿ,ಸಾಹಿತ್ಯಗಳ ಬಗ್ಗೆ ಅಪಾರ ಕಾಳಜಿಯಿತ್ತು. ಅವರೊಬ್ಬ 'ಸಂಘಟಕರು'; 'ಮುಂಬಯಿನ ಕರ್ನಾಟಕ ಸಂಘದ ಸರ್.ಎಂ.ವಿಶ್ವೇಶ್ವರಯ್ಯ ಸ್ಮಾರಕ ಮಂದಿರದ ಸ್ಥಾಪಕರಲ್ಲೊಬ್ಬರು.ಮುಂಬಯಿ ಕನ್ನಡಿಗರ ಸಾಂಸ್ಕೃತಿಕ ಬದುಕಿಗೆ ಹೊಸತಿರುವನ್ನು ನೀಡಿದ ನೇತಾರರು. ಸನ್, ೧೯೬೯ ರಿಂದ ೧೯೮೮ ರ ವರೆಗೆ 'ಕರ್ನಾಟಕ ಸಂಘ,ಮುಂಬಯಿನ ಅಧ್ಯಕ್ಷ'ರಾಗಿದ್ದರು.
ಆದ್ಯರು ಮುಂಬಯಿನ 'ಮಫತ್ ಲಾಲ್ ಸಂಸ್ಥೆ'ಯಲ್ಲಿ ಉನ್ನತ ಅಧಿಕಾರಿಯಾಗಿ ದುಡಿಯುತ್ತಿದ್ದರು. ಮುಂಬಯಿನಗರದಲ್ಲಿ ಜರುಗಿದ 'ಅಖಿಲಬಾರತ ಕನ್ನಡಸಾಹಿತ್ಯ ಸಮ್ಮೇಳನ'ಗಳೂ ಸೇರಿದಂತೆ ಹಲವಾರು ಮಹತ್ವದ ಸಾಹಿತ್ಯ ಸಮ್ಮೇಳನಗಳನ್ನು ಆಯೋಜಿಸಿದ್ದರು.'ಮುಂಬಯಿವಿಶ್ವವಿದ್ಯಾಲಯದಲ್ಲಿ ಕನ್ನಡ ವಿಭಾಗದ ಸ್ಥಾಪನೆ'ಯಲ್ಲಿ ಅವರು ವಿಶೇಷ ಶ್ರಮವಹಿಸಿ ಅದರಲ್ಲಿ ಯಶಸ್ಸನ್ನು ಗಳಿಸಿದರು. 'ಮುಂಬಯಿನಗರದಲ್ಲಿರುವ ಮಹಾರಾಷ್ಟ್ರ ಘಟಕದ ಕನ್ನಡ ಸಾಹಿತ್ಯ ಪರಿಷದ್',ನ ಸ್ಥಾಪನೆಯಲ್ಲೂ ಅವರ ಅವರ ವಿಶೇಷ ಯೋಗದಾನವಿತ್ತು.
ಉಲ್ಲೇಖಗಳು
<References/>
ವರ್ಗ:ಮುಂಬಯಿ ನಗರದ ಕರ್ನಾಟಕ ಸಂಘದ ಸಂಘಟಕರು ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಚುಟುಕು
ಲಿಪ್‍ಸ್ಟಿಕ್
ಲಿಪ್‍ಸ್ಟಿಕ್
ಲಿಪಸ್ಟಿಕ್ ಎನ್ನುವುದು ವರ್ಣ ದ್ರವ್ಯಗಳು, ಎಣ್ಣೆಗಳು, ಮೇಣಗಳು ಮತ್ತು ಬಣ್ಣಗಳ ವಿನ್ಯಾಸವನ್ನೊಳಗೊಂಡು ತುಟಿಗಳಿಗೆ ರಕ್ಷಣೆ ನೀಡುವ ಅಂಶಗಳನ್ನು ಹೊಂದಿರುವ ಸೌಂದರ್ಯವರ್ಧಕ ಉತ್ಪನ್ನ.ಲಿಪ್‍ಸ್ಟಿಕ್‍ನ ಅನೇಕ ಬಣ್ಣಗಳು ಮತ್ತು ವಿವಿಧ ವಿಧಗಳು ಕಾಣಸಿಗುತ್ತದೆ.ಮೇಕಪ್‍ನಇತರ ವಿಧಗಳಂತೆ ಲಿಪ್‍ಸ್ಟಿಕ್‍ಕೂಡ ವಿಶಿಷ್ಟವಾಗಿರುತ್ತದೆ. “ಬಣ್ಣದ ಮತ್ತು ಜಲಸಂಚಯವನ್ನು ಸೇರಿಸುವುದಕ್ಕಾಗಿ ಕೆಲವು ಲಿಪ್‍ಸ್ಟಿಕ್‍ಗಳು ಲಿಪ್ ಬಾಮ್ ಆಗಿವೆ. ಈ ಹೆಸರು ಮೂಲಭೂತವಾಗಿ ವಸ್ತುಗಳ ಕಡ್ಡಿಗೆಅನ್ವಯಿಸಿದರೂ, ಛಗಳುಕೊಳವೆಯಾಕಾರದ 10ಎಂ.ಎಂ ವ್ಯಾಸ ಮತ್ತು 50ಎಂ.ಎಂ  ಉದ್ದವಿರತ್ತದೆ.
ಇತಿಹಾಸ
ಸುಮಾರು 500 ವರ್ಷಗಳ ಹಿಂದೆ, ಪ್ರಾಚೀನ ಸುಮೇರಿಯಾ ಪುರುಷರು ಮತ್ತು ಮಹಿಳೆಯರು ಆವಿಷ್ಕಾರಗೊಳಿಸಿ ಲಪ್‍ಸ್ಟಿಕ್‍ಮತ್ತು ಧರಿಸಿದವರಲ್ಲಿ ಅವರೇ ಮೊದಲಿಗರು.ಅವರು ರತ್ನದ ಕಲ್ಲುಗಳನ್ನು ಚೆನ್ನಾಗಿ ಪುಡಿ ಮಾಡಿ ಮತ್ತು ಮುಖ್ಯವಾಗಿ ಕಣ್ಣುಗಳ ಸುತ್ತತಮ್ಮ ಮುಖದಕಾಂತಿಯನ್ನು ಹೆಚ್ಚಿಸಲು ಬಳಸುತ್ತಿದ್ದರು.ಈಜಿಪ್ಟ್ ತಮ್ಮ ತುಟಿಗಳಿಗೆ ಕೆಂಪು ಬಣ್ಣದ ಬಣ್ಣಗಳನ್ನು ಸೃಷ್ಟಿಸಲು ಮಾಡಿದರು. ಕ್ರಿ.ಪೂ 3000- 1500ಕ್ರಿ.ಪೂ ರವರೆಗೆ, ಪುರಾತನ ಸಿಂಧೂ ಕಣಿವೆ ನಾಗರಿಕತೆಯ ಮಹಿಳೆಯರು ಕೆಂಪು ಬಣ್ಣದ ಲಿಪ್‍ಸ್ಟಿಕ್ ಅನ್ನು ಮುಖದಅಂದವನ್ನು ಹೆಚ್ಚಿಸಲುತಮ್ಮ ತುಟಿಗಳಿಗೆ ಅರ್ಪಿಸಿದರು. ಪ್ರಾಚೀನಈಜಿಪ್ಟ್‍ರುಅಂಗವನ್ನು ಹೊರತುಪಡಿಸಿ ಸಾಮಾಜಿಕ ಸ್ಥಾನವನ್ನುತೋರಿಸಲು ಲಿಪ್‍ಸ್ಟಿಕ್‍ಅನ್ನು ಧರಿಸಿದರು.ಕೆಂಪು ಬಣ್ಣವನ್ನುಕೇಂದ್ರೀಕರಿಸಲು 0.01% ಅಯೋಡಿನ್ ಮತ್ತು ಕೆಲವು ಬ್ರೊಮಿನ್‍ಮಾನೈಟ್‍ಗಳಿಂದ ಪಡೆಯುತ್ತಿದ್ದರು.ಆದರೆ ಈ ಬಣ್ಣವುಆರೋಗ್ಯವನ್ನು ಹಾಳು ಮಾಡುವುದಕ್ಕೆ ವಿಷಕಾರಕತಂತ್ರವಾಯಿತು. ಮಿನುಗುವ ಪರಿಣಾಮಗಳನ್ನು ಹೊಂದಿರುವ ಲಿಪ್‍ಸ್ಟಿಕ್‍ಗಳುಮೀನುಗಳ ಮಾಪಕದಲ್ಲಿಕಂಡುಬರುವ ಮುತ್ತುಗಳ ವಸ್ತುವನ್ನು ಬಳಸಿಕೊಂಡು ಆರಂಭದಲ್ಲಿತಯಾರಿಸಲ್ಪಟ್ಟಿದ್ದವು.
ಲಿಪ್‍ಸ್ಟಿಕ್ ಗಳ ಉಗಮ
ಇಸ್ಲಾಮಿಕ್ ಸುವರ್ಣಯುಗದಲ್ಲಿಗಮನಾರ್ಹವಾದ ಅಂದುಶೀಯನ್ ಕಾಸ್ಮೆಟಾಲಾಜಿಸ್ಟ್ ಅಬು-ಅಲ್-ಕಾಸಿಮ್, ಅಲ್- ಝಹ್ರಾವಿಗಳಂತಹ ಘನ ಲಿಪ್‍ಸ್ಟಿಕ್‍ಗಳನ್ನು ಕಂಡುಹಿಡಿದರು. ಚೀನಿಯರು ತುಟಿಗಳ ಸೂಕ್ಷ್ಮವಾದಚರ್ಮವನ್ನುರಕ್ಷಿಸಲು 1000 ವರ್ಷಗಳ ಹಿಂದೆ ಮೊದಲಬಾರಿಗೆಜೇನುಮೇಣದಿಂದ ಲಿಪ್‍ಸ್ಟಿಕ್‍ಅನ್ನು ತಯಾರಿಸಿರುವುದರಿಂದ ಚೀನಿಯರ ಲಿಪ್‍ಸ್ಟಿಕ್‍ಎಂದುಕರೆಯಲಾಯಿತು. ಇನ್ನೊಂದು ವಿಶೇಷತೆಏನೆಂದರೆಚ್ಯಾಂಗ್‍ರಾಜವಂಶಸ್ಥರು (ಕ್ರಿ.ಶ 618-907) ಅವಧಿಯ ಸಮಾಜ ಸುವಾಸಿತ ತೈಲಗಳನ್ನು ಸೇರಿಸಿ ಅದನ್ನು ಬಾಯಿಯದುರ್ಗಂಧವನ್ನು ಹೋಗಲಾಡಿಸುವುದಕ್ಕಾಗಿಆಕರ್ಷಿತವಾಯಿತು.ಆಸ್ಟೇಲಿಯಾದ ಹುಡುಗಿಯರುತಮ್ಮ ಪ್ರೌಢಾವಸ್ಥೆಯಲ್ಲಿ ಶಾಲೆಯಆಚರಣೆಯ ಸಂದರ್ಭದಲ್ಲಿತಮ್ಮ ತುಟಿಗಳಿಗೆ ಬಣ್ಣವನ್ನು ಹಚ್ಚಿ ಪ್ರದರ್ಶಿಸುತ್ತಿದ್ದರು. 16ನೇ ಶತಮಾನದಲ್ಲಿಇಂಗ್ಲೆಂಡ್‍ನಲ್ಲಿ ಕೆಲವು ಲಿಪ್‍ಕಲರ್‍ ಜನಪ್ರೀಯತೆಗಳಿಸಲು ಪ್ರಾರಂಭಿಸಿತು.ರಾಣಿಎಲಿಜಬೆತ್‍ಅವನ್ನು ಪ್ರಕಾಶಮಾನವಾದ ಕೆಂಪು ತುಟಿಗಳಿಗೆ ಮತ್ತುಅವರ ಬಿಳಿ-ಬಿಳಿ ಮುಖದ ಸಂದರ್ಭದಲ್ಲಿ ಲಿಪ್‍ಸ್ಟಿಕ್ ಅನ್ನುವುದುಒಂದು ಪ್ಯಾಶನ್‍ಆಯಿತು. ಆ ಸಮಯದಲ್ಲಿಜೇನುಮೇಣ ಮತ್ತು ಸಸ್ಯಗಳಿಂದ ಕೆಂಪು ಕಲೆಗಳ ಮಿಶ್ರಣದಿಂದ ಲಿಪ್‍ಸ್ಟಿಕ್ ತಯಾರಿಸಿದರು. ಉನ್ನತ ವರ್ಗದ ಮಹಿಳೆಯರು ಮತ್ತು ಪುರುಷ ನಟರು ಮಾತ್ರ ಲಿಪ್‍ಸ್ಟಿಕ್‍ಅನ್ನು ಬಳಸುತ್ತಿದ್ದರು.ಇದು 19ನೇ ಶತಮಾನದಉದ್ದಕ್ಕೂ ಸೌಂಧರ್ಯವರ್ಧಕಗಳ ಉತ್ಪನ್ನಗಳ ಬಳಕೆಯ ಗೌರವಾನ್ವಿತ ಮಹಿಳೆಯರಿಗೆ ಬ್ರಿಟನ್‍ನಲ್ಲಿ ಲಿಪ್‍ಸ್ಟಿಕ್ ಅನ್ನು ಹಚ್ಚುವುದಕ್ಕೆಅವಕಾಶವಿರಲಿಲ್ಲ, ಕೇವಲ ನಟರು ಮತ್ತು ವೇಶ್ಯೆಯಂತಹಅಂಚಿನಲ್ಲಿರುವ ಗುಂಪುಗಳೊಂದಿಗೆ ಸಂಬಂಧ ಬೆಸೆದರು.ಇದನ್ನು ಧರಿಸಿದವರು ನಾಚಿಕೆಗೆಟ್ಟ, ಅಸಭ್ಯಎಂದು ಪಟ್ಟಕಟ್ಟಿದರು.1850ರ ದಶಕದಲ್ಲಿ ಮುಖಕ್ಕೆ ಅನ್ವಯವಾಗುವ ಸೌಂಧರ್ಯವರ್ಧಕಗಳಲ್ಲಿ ಪ್ರಮುಖ ಸಿಂಧೂರವನ್ನು ಬಳಸುವ ಅಪಾಯಗಳ ಎಚ್ಚರಿಕೆಯ ಮಾಹಿತಿಯನ್ನು ಮಹಿಳೆಯರಲ್ಲಿ ವರದಿ ಮಾಡಲಾಯಿತು. 19ನೇ ಶತಮಾನದ ವೇಳೆಗೆ ಪ್ರೆಂಚ್ ಸೌಂದರ್ಯವರ್ಧಕ ಸಂಸ್ಥೆಯಾದಗುನರ್್ೈನ್ ಲಿಪ್‍ಸ್ಟಿಕ್ ತಯಾರಿಸಲು ಪ್ರಾರಂಭಿಸಿದರು. 1884ರಲ್ಲಿ ಪ್ರಾನ್ಸ್ ಪ್ಯಾರಿಸ್‍ದಲ್ಲಿ ಸುಗಂಧದ್ರವ್ಯ ಮೂಲಕ ಮೊದಲ ವಾಣಿಜ್ಯ ಲಿಪ್‍ಸ್ಟಿಕ್ ಅನ್ನುಕಂಡುಹಿಡಿಯಲಾಯಿತು. ಇದುರೇಷ್ಮೆಕಾಗದದಮತ್ತುಜಿಂಕೆಕೊಬ್ಬಿನಎಣ್ಣೆ ಮತ್ತು ಮೇಣದಲ್ಲಿತಯಾರಿಸಲ್ಪಟ್ಟಿದೆ.ಇದರ ಮುಂಚೆ ಲಿಪ್‍ಸ್ಟಿಕ್‍ಅನ್ನು ಮನೆಯಲ್ಲಿಯೇತಯಾರಿಸಲಾಯಿತು.ಇಂಗ್ಲೆಂಡಿನ ಸೌಂದರ್ಯವರ್ಧಕ ಬಳಕೆಯು ಸಂಪೂರ್ಣವಾಗಿಅಂಗೀಕರಿಸಲ್ಪಟ್ಟಿದ್ದು, 1921ರ ಹೊತ್ತಿಗೆಇದೊಂದು ಪ್ಯಾಶನ್ ಆಗಿ ಲಂಡನ್‍ಗೆ ಬಂದಿತು.19ನೇ ಶತಮಾನದಲ್ಲಿ ಲಿಪ್‍ಸ್ಟಿಕ್ ಕಡು ಕೆಂಪು ವರ್ಣದ್ರವ್ಯ ಬಣ್ಣವನ್ನು ಹೊಂದಿತ್ತು ಕಾರ್ಸಿನೈನ್ ವರ್ಣವನ್ನುಕೊಚಿನಿಯಲ್, ಸ್ಕೇಲ್ ಕೀಟಗಳಾದ ಮೆಕ್ಸಿಕೊ ಮತ್ತು ಮಧ್ಯಅಮೇರಿಕಾದಿಂದ ಕಳ್ಳ ಸಸ್ಯಗಳ ಮೇಲೆ ವಾಸವಾಗಿದ್ದವು.ಕೊಚಿನಿಯಕೀಟವುಇತರ ಕೀಟಗಳಿಂದ ಬೇಟೆಯನ್ನುತಡೆಯಲುಕಾರ್ಮೆನಿಕ್‍ಆಮ್ಲವನ್ನುಉತ್ಪತ್ತಿ ಮಾಡುತ್ತದೆ. ಒಣಗಿದ ಕೀಟಗಳ ತೂಕದ 17%-24% ನಷ್ಟು ಭಾಗವನ್ನುಕಾರ್ಮಿನಿಕ್ ಆಸಿಡ್ ಅನ್ನು ಕೀಟಗಳ ದೇಹ ಮತ್ತು ಮೊಟ್ಟೆಗಳಿಂದ ಪಡೆಯಬಹುದು.ಅಲ್ಯುಮಿನಿಯಂಅಥವಾಕ್ಯಾಲ್ಸಿಯಂ ಲವಣಗಳೊಂದಿಗೆ ಮಿಶ್ರಣವಾದ ಅಂಶ ಕಾರ್ಮೈನ್‍ಡೈಅನ್ನು ಸಹ ಮಾಡುತ್ತದೆ.ಈ ಲಿಪ್‍ಸ್ಟಿಕ್ ಟ್ಯೂಬ್‍ನಲ್ಲಿ ಬರುವುದಿಲ್ಲ ಇದು ಬ್ರಿಟಿಷ್‍ರಿಂದಅನ್ವಯಿಸಲಾಗಿದೆ.ಕಾರ್ಮೈನ್‍ಡೈದುಬಾರಿ ಮತ್ತುಕಾರ್ಮೈನ್‍ಕಡು ಕೆಂಪು ವರ್ಣದ್ರವ್ಯ.ಬಣ್ಣದ ಲಿಪ್‍ಸ್ಟಿಕ್ ನೋಟವುಅಸ್ವಾಭಾವಿಕ ಮತ್ತು ನಾಟಕೀಯವೆಂದು ಪರಿಗಣಿಸಲ್ಪಟ್ಟಿದೆ.ಇದರಿಂದಾಗಿದೈನಂದಿನ ಉಡುಗೆಗಾಗಿ ಲಿಪ್‍ಸ್ಟಿಕ್‍ಅನ್ನು ಅಳಿಸಲಾಗಿದೆ.19ನೇ ಶತಮಾನದಅಂತ್ಯದ ಪ್ರಾರಂಭದಲ್ಲಿ ಮಹಿಳೆಯರು ಮನೆಯಲ್ಲಿ ಮಾತ್ರ ಲಿಪ್‍ಸ್ಟಿಕ್ ಉಪಯೋಗಿಸುತ್ತಿದ್ದರು. 1890ರ ದಶಕದಆರಂಭದಲ್ಲಿಕಡು ಕೆಂಪು ಬಣ್ಣದ ತೈಲ ಮತ್ತು ಮೇಣದ ಬೇಸ್‍ನೊಂದಿಗೆ ಬೆರಸಲಾಗಿತ್ತು.ಈಮಿಶ್ರಣವು ನೈಸರ್ಗಿಕ ಸೌಂದರ್ಯ ಹಾಗೂ ಮಹಿಳೆಯರಲ್ಲಿ ಹೆಚ್ಚು ಸ್ವೀಕಾರಾರ್ಹವಾಯಿತು.ಇದು ಪೇಪರ್‍ಟ್ಯೂಬ್‍ಮತ್ತು ಬಣ್ಣದ ಪೇಪರ್‍ಅಥವಾಸಣ್ಣ ಮಡಿಕೆಗಳಲ್ಲಿ ಮಾರಾಟವಾಯಿತು.1890ರ ಅಂತ್ಯದ ವೇಳೆಗೆ ತುಟಿಗಳಿಗೆ ಮತ್ತು ಗಲ್ಲಗಳಿಗೆ ಹೆಚ್ಚು ಮುದ ನೀಡಿತು.
ಲಿಪ್‍ಸ್ಟಿಕ್ ಪ್ರವೃತ್ತಿಗಳು
20 ನೇ ಶತಮಾನದ ಪೂರ್ವಾರ್ಧದಲ್ಲಿ ಲಿಪ್‍ಸ್ಟಿಕ್ ಸೀಮಿತ ಸಂಖ್ಯೆಯ ಬಣ್ಣದ ಮಟ್ಟಗಳಲ್ಲಿ ಬಂದಿತು.ಡಾರ್ಕ್ ಕೆಂಪು ಲಿಪ್‍ಸ್ಟಿಕ್ 1920 ರದಶಕದಲ್ಲಿಜನಪ್ರೀಯವಾಗಿತ್ತು. ರೆಕ್ಕೆ ಬಡಿಯುವವರುತಮ್ಮ ಸ್ವಾತಂತ್ಯ್ರವನ್ನು ಸೂಚಿಸಲು ಲಿಪ್‍ಸ್ಟಿಕ್ ಧರಿಸಿದರು.1930 ರದಶಕದಆರಂಭದಲ್ಲಿಎಲಿಜಬೆತ್‍ಅರ್ಡೆನ್ ವಿವಿಧ ಲಿಪ್‍ಸ್ಟಿಕ್ ಬಣ್ಣಗಳನ್ನು ಪರಿಚಯಿಸಲು ಪ್ರಾರಂಭಿಸಿದರು. ವಿವಿಧ ಬಣ್ಣದ ಮಟ್ಟಗಳನ್ನು ಸೃಷ್ಠಿಸಲು ಅವರುಇತರ ಕಂಪೆನಿಗಳಿಗೆ ಸ್ಫೂರ್ತಿ ನೀಡಿದರು. 1930 ರದಶಕದಲ್ಲಿ ಲಿಪ್‍ಸ್ಟಿಕ್ ವಯಸ್ಕ ಲೈಂಗಿಕತೆಯ ಸಂಕೇತವೆಂದು ಪರಿಗಣಿಸಲ್ಪಟ್ಟಿತು.1951ರ ದಶಕದಲ್ಲಿ ಹದಿಹರೆಯದ ಹುಡುಗಿಯರಲ್ಲಿ 3ರಲ್ಲಿ 2ಮಂದಿ ಲಿಪ್‍ಸ್ಟಿಕ್ ಧರಿಸಿದ್ದರು.1950ರ ದಶಕದಲ್ಲಿ ಗಾಲಾ ಎಂಬ ಕಾಸ್ಮೆಟಿಕ್‍ಕಂಪೆನಿಯ ತೆಳುವಾದ ಹೊಳೆಯುವ ಲಿಪ್‍ಸ್ಟಿಕ್ ಅನ್ನು ಪರಿಚಯಿಸಿತು. 1970 ರದಶಕದಲ್ಲಿ ಹಲವಾರು ಸೌಂದರ್ಯವರ್ಧಕ ಕಂಪೆನಿಗಳು ಅಸಮಾನ್ಯ ಬಣ್ಣಗಳಾದ ನೀಲಿ ಬಣ್ಣ, ಫ್ರಾಸ್ಟಡ್ ನಿಂಬೆ ಹಸಿರು ಮತ್ತು ಬೆಳ್ಳಿ ಸ್ಪಾಕ್ರ್ಲೆಡ್‍ನೌಕಾನೀಲಿ ಮುಂತಾದ ಬಣ್ಣಗಳಲ್ಲಿ ಲಿಪ್‍ಸ್ಟಿಕ್‍ಗಳನ್ನು ಪರಿಚಯಿಸಲಾಯಿತು.1970 ರದಶಕದಕೊನೆಯಲ್ಲಿ ಮತು 1990 ರದಶಕದಲ್ಲಿಕಪ್ಪು ಲಿಪ್‍ಸ್ಟಿಕ್ ಜನಪ್ರೀಯವಾಯಿತು. 21ನೇ ಶತಮಾನದಆರಂಭದಲ್ಲಿಅವರುಅಗ್ಗದ ಮತ್ತು ಹೆಚ್ಚು ವಿಶೇಷವಾದ ಸೌಂದರ್ಯವರ್ಧಕ ರೇಖೆಗಳ ಮೂಲಕ ಮತ್ತೊಮ್ಮೆ ಪುನರುಜ್ಜೀವನ ಹೊಂದಿದ್ದರು. 2012 ರಲ್ಲಿ ಬಿಸಿಗುಲಾಬಿ ನಿಯಾನ್ ಮತ್ತು ಕಿತ್ತಳೆ ಮುಂತಾದನ್ಯಾಚುರಲ್ ಬಣ್ಣ ಗಳೊಂದಿಗೆ ಪ್ರಕಾಶಮಾನವಾದದಪ್ಪ ತುಟಿಗಳಿಗೆ ಬಣ್ಣ ಮತ್ತು ಶೈಲಿಯಾಗಿ ಮಾರ್ಪಟ್ಟವು.2014 ಮತ್ತು 2015 ರಆರಂಭದಲ್ಲಿ ನಗ್ನ ಲಿಪ್‍ಸ್ಟಿಕ್‍ಗಳು ವಿಸ್ಮಯಕಾರಿಯಾಗಿಜನಪ್ರೀಯವಾಗಿತ್ತು.ಲಿಪ್‍ಸ್ಟಿಕ್ ಲಿಪ್ ಬಾಮ್ ಹೊಳಪುಗಳು ಪೆನ್ಸಿಲ್‍ಗಳು, ಲೈನರ್ಸ್‍ಗಳು ಮತ್ತು ಕಲೆಗಳನ್ನು ಒಳಗೊಂಡಂತೆ ಅನೇಕ ವ್ಯತ್ಯಾಸಗಳನ್ನು ಹೊಂದಿದೆ.
ಉಲ್ಲೇಖ
ವರ್ಗ:ಸೌಂದರ್ಯವರ್ಧಕ
ಸಾತ್ಪುರ ಪ್ರಕಲ್ಪನೆ
ಕೆಲವು ಪಕ್ಗಿಗಳು ಈಶಾನ್ಯ ಭಾರತ – ಪಶ್ಚಿಮಘಟ್ಟಗಳ ಅಧಿಕ ತೇವಾಂಶವುಳ್ಳ ನಿತ್ಯ ಹರಿದ್ವರ್ಣದ ಮಳೆಕಾಡಿನಲ್ಲಷ್ಟೇ ವಾಸಿಸುತ್ತಿದ್ದು ಇವುಗಳ ನಡುವಿನ 1500 ಮೈಲಿ ಅಗಾಧ ಅಂತರದಲ್ಲಿನ ವಿಶಾಲ ಪ್ರದೇಶದಲ್ಲೆಲ್ಲೂ ಕಾಣಸಿಗುವುದಿಲ್ಲ. ಈ ಒಂದು ವಿಶಿಷ್ಟತೆ ಸಲೀಂ ಆಲಿಯವರಿಗೆ ಟ್ರಾವಂಕೂರ್‌ನ ಹಕ್ಕಿ ಸಮೀಕ್ಷೆಯಲ್ಲಿ(1935) ಕಂಡುಬರುತ್ತದೆ. ಈ ಎರಡೂ ಪ್ರದೇಶದಲ್ಲಷ್ಟೇ ಕಾಣಸಿಗುವ ಪಕ್ಷಿಗಣಗಳನ್ನು ಪ್ರತ್ಯೇಕಿಸುವ ಅಗಾಧ ಅಂತರಕ್ಕೆ ಯುಕ್ತ ವೈಜ್ಞಾನಿಕ ವಿವರಣೆ ಕೆಳಗಿನಂತಿದೆ. ಭಾರತೀಯ ಪರ್ಯಾಯ ದ್ವೀಪದ ಭೌಗೋಳಿಕ ಇತಿಹಾಸದ ಒಂದು ಹಂತದಲ್ಲಿ ಎತ್ತರದ ಪರ್ವತಶ್ರೇಣಿಗಳ ನಿರಂತರ ಸರಪಳಿ ಹಿಮಾಲಯದಿಂದ-ಗಾರೋ ಪರ್ವತಗಳು – ಸಾತ್ಪುರ ಶ್ರೇಣಿ-ಪಶ್ಚಿಮಘಟ್ಟಗಳವರೆಗೆ ಅಸ್ತಿತ್ವದಲ್ಲಿದ್ದು, ಇಂದಿಗಿಂತ ಸಾವಿರಾರು ಅಡಿಗಳಷ್ಟು ಎತ್ತರವಿದ್ದು, ತೇವಾಂಶವುಳ್ಳ ನಿತ್ಯಹರಿದ್ವರ್ಣದ ಮಳೆಕಾಡಿನಿಂದಾವರಿಸಿತ್ತು(ಸಾತ್ಪುರ ಶ್ರೇಣಿ ಇಂದಿಗಿಂತ 3000 ಅಡಿಗಳಷ್ಟು ಎತ್ತರವಿತ್ತು). ಈ ಪರ್ವತ ಮಾಲೆ ಸೇತುವೆಯಾಗಿ ಮಲಯನ್ ವಲಯದ ಪ್ರಾಣಿ-ಸಸ್ಯಗಳು ಭಾರತೀಯ ಪರ್ಯಾಯ ದ್ವೀಪ-ಪಶ್ಚಿಮಘಟ್ಟಗಳಿಗೆ ಹರಡಲು ಸಹಕಾರಿಯಾಯಿತು. ಲಕ್ಷಾಂತರ ವರ್ಷಗಳ ಗಾಳಿ -ಮಳೆ-ಬಿಸಿಲಿನಿಂದಾದ ಸವೆತ ನಿರಂತರವಾಗಿದ್ದ ಪರ್ವತ ಶ್ರೇಣಿಗಳ ಎತ್ತರವನ್ನು ಕುಬ್ಜಗೊಳಿಸಿದ್ದರಿಂದ, ಆರ್ದ್ರ  ವಾತಾವರಣ ಕ್ಷೀಣಿಸಿ ವಿಶೇಷವಾಗಿ ಆರ್ದ್ರ ವಾತಾವರಣಕ್ಕೆ ಹೊಂದಿಕೊಂಡು ಬಾಳುತ್ತಿದ್ದ ಅರಣ್ಯ ಪಕ್ಷಿಗಳು ಕ್ರಮೇಣ ಇಳಿಮುಖವಾಗಿ ಇಲ್ಲವಾಗಿವೆ. ಅಗತ್ಯವಾದ ಆರ್ದ್ರತೆ ಮತ್ತು ಸಸ್ಯವರ್ಗದ ಅವಶೇಷಗಳು ಉಳಿದ ಪಶ್ಚಿಮ ಘಟ್ಟಗಳಲ್ಲಿ ಮಾತ್ರ ಈ ವಿಶೇಷ ಪಕ್ಷಿಗಣಗಳು ಇಂದಿಗೂ ಅಸ್ತಿತ್ವದಲ್ಲಿವೆ. ಮಲಯನ್ ವಲಯದ ಪ್ರಾಣಿ-ಸಸ್ಯಗಳು ಭಾರತೀಯ ಪರ್ಯಾಯ ದ್ವೀಪ-ಪಶ್ಚಿಮಘಟ್ಟಗಳಿಗೆ ಹರಡಲು ಸಾತ್ಪುರ ಪರ್ವತ ಶ್ರೇಣಿಗಳು ಸೇತುವೆಯಾಗಿ ಕಾರ್ಯನಿರ್ವಹಿಸಿವೆ ಎಂಬುದೇ “ಸಾತ್ಪುರ ಪ್ರಕಲ್ಪನೆ”(Satpura hypothesis). ಹಿಮಾಲಯದಲ್ಲಿ ಕಾಣ ಬರುವ ಕೆಲ ಮೀನುಗಳು ಭಾರತೀಯ ಪರ್ಯಾಯದ್ವೀಪದೆಲ್ಲೆಡೆ ಕಾಣಬರುವುದರ ಹಿನ್ನೆಲೆಯಾಗಿ ಈ ಪ್ರಕಲ್ಪನೆಯನ್ನು ಪ್ರತಿಪಾದಿಸಿದ್ದಾರೆ ಇದು ಸುಂದರ್‌ ಲಾಲ್‌ ಹೋರಾ ಅವರು ಪ್ರಸ್ತಾಪಿಸಿದ ಪ್ರಾಣಿಭೌಗೋಳಿಕಾ ಕಲ್ಪನೆ (1949). ಈ ಪ್ರಾಣಿಭೌಗೋಳಿಕಾ ಕಲ್ಪನೆಯನ್ನು ಭಾರತೀಯ ಜೀವಶಾಸ್ತ್ರಜ್ಞರು ಕ್ರಮೇಣ ಸ್ವೀಕರಿಸಿ, ಹೆಚ್ಚು ಪ್ರಚಲತೆಯನ್ನು ಪಡೆಯುತ್ತದೆ. ಆ ನಂತರದ ದಿನಗಳಲ್ಲಿ, ಪ್ರಾಣಿಶಾಸ್ತ್ರ ಹಾಗೂ ಇತರ ಕ್ಷೇತ್ರಗಳಲ್ಲಿನ ವಿಜ್ಞಾನಿಗಳು ಅದರ ಬೆಂಬಲಕ್ಕೆ ಸ್ಥಿರವಾಗಿ ಪುರಾವೆಗಳನ್ನು ಒದಗಿಸುತ್ತಿದ್ದಾರೆ.
ವರ್ಗ:ಪಕ್ಷಿಗಳು
ಮಂಗಳೂರು ಚಿಕನ್ ಸುಕ್ಕ
ಮಂಗಳೂರು ಚಿಕನ್ ಸುಕ್ಕ ಅಥವಾ ಕೋರಿ ಸುಕ್ಕ (ತುಳು) ಮಂಗಳೂರು ಮತ್ತು ಉಡುಪಿ ಪ್ರದೇಶಕ್ಕೆ ಸೇರಿದ ಚಿಕನ್ ನ ಭಾರತೀಯ ಖಾದ್ಯ. "ಚಿಕನ್ ಸುಕ್ಕ" ಎಂದರೆ ತುಳುವಿನಲ್ಲಿ "ಕೋರಿ ಸುಕ್ಕ" ಎಂದರ್ಥ. ಇದನ್ನು ಸುಕ್ಕ ಮತ್ತು ಸೆಮಿ ಗ್ರೇವಿ ಎಂಬ ಎರಡು ಮಾರ್ಪಾಡುಗಳಲ್ಲಿ ತಯಾರಿಸಬಹುದು.
ಮಾಡುವ ವಿಧಾನ
ಚಿಕನ್ ಸುಕ್ಕವನ್ನು ಮಾಡುವ ವಿಧಾನವನ್ನು ಕೆಳಗೆ ನೀಡಲಾಗಿದೆ.
ಉಲ್ಲೇಖಗಳು
ವರ್ಗ:ತಿನಿಸು ವರ್ಗ:ಕರಾವಳಿಯ ಆಹಾರಗಳು
ಕೃಷ್ಣ ನೀ ಕುಣಿದಾಗ
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು
ಮತ್ಸರ (ಚಲನಚಿತ್ರ)
ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಅಂಜನ್‍ವೇಲ್ ಕೋಟೆ
thumb|ಅಂಜನ್‍ವೇಲ್ ಕೋಟೆ
ಗೋಪಾಲಗಡ್ ಕೋಟೆ / ಅಂಜನವೇಲ್ ಕೋಟೆ ಭಾರತದ ಮಹಾರಾಷ್ಟ್ರ ರಾಜ್ಯದ ರತ್ನಾಗಿರಿ ಜಿಲ್ಲೆಯಲ್ಲಿ ನೆಲೆಗೊಂಡಿರುವ ಒಂದು ಕೋಟೆ. ಈ ಕೋಟೆಯು ರತ್ನಾಗಿರಿ ಜಿಲ್ಲೆಯ ಪ್ರಮುಖ ಕೋಟೆಯಾಗಿದೆ. ಈ ಕೋಟೆಯು ಒಂದು ಎದ್ದುಕಾಣುವ ಆಯಕಟ್ಟಿನ ಬಿಂದುವಿನ ಮೇಲೆ ಸ್ಥಿತವಾಗಿದೆ. ವಶಿಷ್ಠಿ ನದಿಯ ಉದ್ದಕ್ಕಿರುವ ವ್ಯಾಪಾರ ಮಾರ್ಗವನ್ನು ಮತ್ತು ಮಧ್ಯಕಾಲೀನ ಸಮಯದಲ್ಲಿ ಚಟುವಟಿಕೆಯಿಂದ ತುಂಬಿದ ದಾಭೋಲ್ ಬಂದರನ್ನು ರಕ್ಷಿಸುವುದು ಇದರ ಉದ್ದೇಶವಾಗಿತ್ತು. ಇದು ಸಮುದ್ರದ ಸಮೀಪವಿರುವ ಒಂದು ಗುಡ್ಡದ ಮೇಲಿರುವ ಕೋಟೆಯಾಗಿದೆ.
ಇತಿಹಾಸ
ಈ ಕೋಟೆಯ ನಿರ್ಮಾಣದ ಅವಧಿಯ ಬಗ್ಗೆ ಯಾವುದೇ ದಾಖಲೆ ಪುರಾವೆಗಳು ತಿಳಿದಿಲ್ಲ. ಧಾಬೋಲ್ ಕಡಲಚಾಚಿನ ವಿಜಯದ ವೇಳೆ ಈ ಕೋಟೆಯನ್ನು ರಾಜ ಶಿವಾಜಿ 1660 ರಲ್ಲಿ ಬಿಜಾಪುರದ ಮೊಹಮ್ಮದ್ ಆದಿಲ್ ಷಾ. ನಂತರ ಅವನು ಒಂದು ನೌಕಾನೆಲೆ/ಹಡಗು ನಿರ್ಮಾಣದ ಢಕ್ಕೆಯನ್ನು ನಿರ್ಮಿಸಿದನು ಮತ್ತು ಕೋಟೆಗೆ ಗೋಪಾಲ್‍ಗಡ್ ಎಂದು ಹೆಸರಿಡಲಾಯಿತು.
ನೋಡಬೇಕಾದ ಸ್ಥಳಗಳು
ಕೋಟೆಯು 7 ಎಕರೆ ಪ್ರದೇಶದಲ್ಲಿ ಹರಡಿದೆ. ಕೋಟೆಯು ಆಯತಾಕಾರದಲ್ಲಿದೆ ಮತ್ತು ಎಲ್ಲ ಬದಿಗಳಲ್ಲಿ ಒಣ ಕಂದಕವಿದೆ. ಕೋಟೆಯ ಗೋಡೆಗಳು 12 ಅಡಿ ಎತ್ತರ ಮತ್ತು 8 ಅಡಿ ದಪ್ಪವಿವೆ. ಕೋಟೆಯ ಹೊರ ಗೋಡೆಗಳ ಮೇಲೆ ಫಿರಂಗಿಗಳಿಂದ ಶಸ್ತ್ರಸಜ್ಜಿತವಾದ 15 ಬುರುಜುಗಳಿದ್ದವು. 1707 ರವರೆಗೆ ಕೋಟೆಯ ಮೇಲೆ ಪರ್ಷಿಯನ್ ಭಾಷೆಯಲ್ಲಿ ಒಂದು ಶಾಸನವಿತ್ತು, ಈಗ ಅದು ಎಲ್ಲಿಯೂ ಕಂಡುಬರುವುದಿಲ್ಲ. ಇಡೀ ಕೋಟೆಯನ್ನು ಲ್ಯಾಟರೈಟಿಕ್ ಕಲ್ಲಿನಿಂದ ನಿರ್ಮಿಸಲಾಗಿದೆ. ಕೋಟೆಯನ್ನು ಮೂರು ವಿಭಾಗಗಳಾಗಿ ವಿಂಗಡಿಸಲಾಗಿದೆ: ವರ್ಚಕೋಟ್, ಪರ್ಕೋಟ್ ಮತ್ತು ಬಾಲೆಕೋಟ್. ಪರ್ಕೋಟ್‍ಗೆ ಸಣ್ಣ ಪ್ರವೇಶದ್ವಾರವಿದೆ. ಅದು ಹೊರಭಾಗಕ್ಕೆ ತೆರೆದುಕೊಳ್ಳುತ್ತದೆ. ಕೋಟೆಯ ಗೋಡೆಯೊಳಗೆ ಮಾವಿನ ತೋಟವಿದೆ, ಕೋಟೆಯು ಮಾಲೀಕತ್ವ ವಿವಾದದಲ್ಲಿ ಉಳಿದುಕೊಂಡಿದೆ. ಕೋಟೆಯ ಬಳಿ ಉದ್ದಾಲಕೇಶ್ವರನ ಪುರಾತನ ದೇವಾಲಯವಿದೆ. ಕೋಟೆಯಿಂದ ಸುಮಾರು 2 ಕಿ.ಮೀ. ದೂರದಲ್ಲಿ ಒಂದು ಬೆಳಕಿನ ಮನೆಯಿದೆ.
ಚಿತ್ರಸಂಪುಟ
ವರ್ಗ:ಮಹಾರಾಷ್ಟ್ರ ವರ್ಗ:ಕೋಟೆಗಳು
ಗೋಲ್ಡನ್ ಬೋ, ದಿ
'ಗೋಲ್ಡನ್ ಬೋ, ದಿ' - ಇದು  ಇಂಗ್ಲೆಂಡಿನ ಸುಪ್ರಸಿದ್ಧ ಮಾನವ ವಿಜ್ಞಾನಿ ಸರ್ ಜೇಮ್ಸ್‌ ಜಾರ್ಜ್ ಫ್ರೇಜ಼ರ್ ನಿಂದ (೧೮೫೪-೧೯೪೧) ಇಪ್ಪತ್ತನೆಯ ಶತಮಾನದ ಆರಂಭದಲ್ಲಿ (೧೮೯೦-೧೯೧೫) ರಚಿತವಾದ ಹನ್ನೆರಡು ಸಂಪುಟಗಳನ್ನುಳ್ಳ ಖ್ಯಾತ ಕೃತಿ (ಫ್ರೇಜ಼ರ್ ೧೯೩೬ ರಲ್ಲಿ ರಚಿಸಿದ ಆಫ್ಟರ್ಮಾತ್ ಎಂಬ ಅನುಬಂಧವೂ ಸೇರಿದರೆ ಹದಿಮೂರು ಸಂಪುಟಗಳಾಗುತ್ತವೆ). ಇದು ಮಾನವವಿಜ್ಞಾನ, ಜಾನಪದ, ಪುರಾಣ, ವಿಜ್ಞಾನ, ಧರ್ಮ ಇವೆಲ್ಲವನ್ನೂ ಒಳಗೊಂಡಿದ್ದು ಜನಪದ ಜೀವನವನ್ನು ಅರ್ಥವಿಸುವಲ್ಲಿ, ನಂಬಿಕೆಗಳನ್ನು ವಿಶ್ಲೇಷಿಸುವಲ್ಲಿ ಆಚಾರ್ಯ ಕೃತಿ ಎಂಬ ಗೌರವಕ್ಕೆ ಪಾತ್ರವಾಗಿದ್ದು, ಫ್ರೇಜ಼ರನಿಗೆ ವಿಶೇಷವಾದ ಗೌರವ ಹಾಗೂ ಕೀರ್ತಿಯನ್ನು ತಂದುಕೊಟ್ಟಿತು. ಮುಖ್ಯವಾಗಿ ಇದರಲ್ಲಿ ಕುಲದೇವತಾಪದ್ಧತಿಗಳು ವಿಧಿನಿಷೇಧಗಳು ಮೊದಲಾದ ವಿಷಯಗಳ ಆಳವಾದ ವಿಶ್ಲೇಷಣೆಯಿದೆ.
ಆಧಾರಿತ ಗ್ರಂಥಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಧಾರ್ಮಿಕ ಗ್ರಂಥಗಳು
೧೮೫೧
ವರ್ಷ ೧೮೫೧ (MDCCCLI) ಗ್ರೆಗೋರಿಯನ್ ಪಂಚಾಂಗದ ಬುಧವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೮೫೧
ಕೊರಮಂಡಲ ಎಕ್ಸುಪ್ರೆಸ್
ಇತಿಹಾಸ
ಚೋಳ ಸಾಮ್ರಾಜ್ಯದ ಭೂಮಿಯನ್ನು  ಚೋಳಮಂಡಲಂ ಎಂದು ಕರೆಯಲಾಗುತಿತ್ತು ಇದರ ಅರ್ಥ ತಮಿಳಿನಲ್ಲಿ ಅಕ್ಷರಶಃ, "ಚೋಳರ ಸಾಮ್ರಾಜ್ಯವು" ಎಂದು. ಈ ಆಧಾರದ ಮೇಲೆ ಕೊರಮಂಡಲ ಎಂಬ ಹೆಸರಿನಿಂದ ಈ ರೈಲನ್ನು ಕರೆಯಲಾಯಿತು. ಕೊರಮಂಡಲ ಭಾರತದ ಆಗ್ನೇಯ ಕರಾವಳಿಯ ಉಪಖಂಡದ ಹೆಸರು.
ಸಮಯ
ರೈಲು ಸಂಖ್ಯೆಗಳನ್ನು 12841 ಮತ್ತು 12842. 12841 14.50 ಗಂಟೆಗಳಿಗೆ ಹೌರಾ ನಿಲ್ದಾಣದಿಂದ ಹೊರಡಲಿದ್ದು ಮರುದಿನ  ಸುಮಾರು ಗಂಟೆ 17.15ಕ್ಕೆ ಚೆನೈ ಸೆಂಟ್ರಲ್ಗೆ ಆಗಮಿಸುತ್ತದೆ. 12842 ಸುಮಾರು 8.45 ಗಂಟೆಗೆ ಚೆನೈ ಸೆಂಟ್ರಲ್ ಹೊರಡಲಿದ್ದು (ಮತ್ತೆ, ಮುಂದಿನ ದಿನ) 12.00 ಗಂಟೆಗೆ ಹೌರಾ ನಿಲ್ದಾಣ   ತಲುಪಲಿದೆ. 1661 ಕಿಮೀ ಪ್ರತಿ ಮಾರ್ಗದ ದೂರವಾಗಿದೆ.
ವೇಗ
ಈ ರೈಲು 120 ಕಿಮೀ / ಗಂ ಗರಿಷ್ಠ ವೇಗದಲ್ಲಿ 26 ಗಂಟೆಗಳು ಹಾಗೂ 25 ಮಿ ಸಮಯದಲ್ಲಿ 1661 ಕಿಮೀ ಒಟ್ಟು ದೂರ ಕ್ರಮಿಸುತ್ತದೆ. ಬಹಳಷ್ಟು ಸಮಯಗಳಲ್ಲಿ ರೈಲು 45 ನಿಮಿಷಗಳು ತಡವಾಗಿ ಸಾಗುತ್ತದೆ. ಈ ರೈಲನ್ನು ಸಾಮಾನ್ಯವಾಗಿ ಎಸ್ಇಆರ್ ರಾಜ ಮತ್ತು ಎಸ್ಇಆರ್ ದಂತಕಥೆ ಎಂದು ಕರೆಯಲಾಗುತ್ತದೆ, ಐಆರ್ ಇತಿಹಾಸದಲ್ಲಿ ಮೊದಲ ಸೂಪರ್ಫಾಸ್ಟ್ ರೈಲುಗಳಲ್ಲಿ ಒಂದಾಗಿದೆ. ಮತ್ತು ಭಾರತೀಯ ರೈಲ್ವೆಯ ಈ ಮಾರ್ಗದಲ್ಲಿ ಅತಿವೇಗದ ರೈಲುಗಲ್ಲೂ ಸಹ ಒಂದಾಗಿದ್ದು ದಕ್ಷಿಣ
ಪೂರ್ವ ವಲಯ ಈ ಮಾರ್ಗದಲ್ಲಿ ಸಂಚರಿಸುವ ಬೇರೆ ಯಾವುದೇ ರೈಳಿಗಿಂತಲು ಹೌರಾ ಚೆನೈ ಮತ್ತು ಚೆನೈ - ಹೌರಾ ತನ್ನ ಸಂಚಾರದ ಸಮಯದಲ್ಲಿ, ಉನ್ನತ ಆದ್ಯತೆಗಳನ್ನು ಪಡೆಯುತ್ತದೆ. ಈಗ, ಈ ರೈಲು ಚೆನೈ ಮೇಲ್ ನಂತರ ಹೌರಾ-ಚೆನೈ ಮುಖ್ಯ ಸಾಲಿನಲ್ಲಿ ಮೊದಲ ಪ್ರಮುಖ ರೈಲು ಮತ್ತು ರಾಜಧಾನಿಎಕ್ಸುಪ್ರೆಸ್, ದುರಂಟೋಎಕ್ಸುಪ್ರೆಸ್, ಶತಾಬ್ದಿಎಕ್ಸುಪ್ರೆಸ್ ಮತ್ತು ಐಆರ್ ಇತರ ಸೂಪರ್ಫಾಸ್ಟ್ಎಕ್ಸುಪ್ರೆಸ್ ರೈಲುಗಳ ನಂತರ ಅತಿವೇಗದ ರೈಲು ಆಗಿದೆ.
ಕೋಚ್ ಸಂಯೋಜನೆ
ಈ ರೈಲಿನಲ್ಲಿ 12 ಸ್ಲೀಪರ್ಸ್, 6 ಎಸಿ ಕೋಚ್ಗಳೂ (1ಏಸೀ, 2ಏಸೀ, 3ಏಸೀ), 1 ಪ್ಯಾಂಟ್ರಿ ಕಾರ್, 3 ಸಾಮಾನ್ಯ ಆಸನಗಳೂ ಮತ್ತು 2 ಎಸ್ಎಲ್ಆರ್ ಒಳಗೊಂಡಿದೆ. 2008 ರಿಂದ ಈ ರೈಲು ಕೊರಮಂಡಲಎಕ್ಸುಪ್ರೆಸ್ನ ಒಂದು ಬೋಗಿಯನ್ನು ಸಿಬಿಸಿ ಮೂಲಕ ಹೌರಾ ಚೆನೈ ಮೈಲ್ಗೆ ಹಂಚಿಕೊಂಡಿದೆ ಈ ಬೋಗಿಯನ್ನು ಸೇರಿಸಿ ಒಟ್ಟು 24 ಕೊಚ್ಗಳನ್ನು ಒಳಗೊಂಡಿದೆ. ಶೀಘ್ರದಲ್ಲೇ ಈ ರೈಲು ಶುದ್ಧ ಲ್ಬ್ ಬೋಗಿಯನ್ನು ಪಡೆಯುತ್ತದೆ.